**Ministru kabineta noteikumu projekta "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |

|  |  |
| --- | --- |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu efektīvu un jēgpilnu Eiropas Sociālā fonda (turpmāk – ESF) piešķīruma pārvaldību, noteikumu projekts[[1]](#footnote-1) paredz:  - palielināt 9.2.2.1. pasākuma[[2]](#footnote-2) plānoto kopējo attiecināmo finansējumu par 7 437 653 *euro* (papildu finansējums tiek pārdalīts no Labklājības ministrijas pārziņas pasākumu finanšu ietaupījumiem, vienlaikus atskaitot 9.2.2.1. pasākuma ietvaros radušos neatbilstoši veiktos izdevumus un līgumsodus), kā arī palielināt par 170 sasniedzamā iznākuma rādītāja[[3]](#footnote-3) vērtību;  - precizēt atsevišķus 9.2.2.1. pasākuma īstenošanas nosacījumus, tai skaitā sniedzot labvēlīgākus pakalpojumu saņemšanas nosacījumus mērķa grupas personām.  Tiesību akts stāsies spēkā indikatīvi 2020. gada II. ceturksnī. |
|  |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Labklājības ministrijas iniciatīva, pamatojoties uz priekšlikumiem par nozares finansējuma pārdali un Labklājības ministrijas un finansējuma saņēmēju (plānošanas reģionu) ierosinājumiem attiecībā uz 9.2.2.1. pasākuma ieviešanas nosacījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts precizē 9.2.2.1. pasākuma plānoto kopējo attiecināmo finansējumu, iznākuma rādītāja vērtību, nosaka valsts sociālās aprūpes centru (turpmāk – VSAC) speciālistu piemaksu kompensācijas veidu, kā arī precizē minētā pasākuma ietvaros atbalstāmo darbībuun sabiedrībā balstīto sociālo pakalpojumu sniegšanas un izmaksu kompensēšanas nosacījumus, t.sk.:  **1. palielinot 9.2.2.1. pasākuma kopējo attiecināmo finansējumu un sasniedzamo iznākuma rādītāja vērtību.**  Izpildot Ministru kabineta (turpmāk – MK) 2019. gada 23. aprīļa protokola Nr. 21 (23.§, 6.p.) uzdevumu, Labklājības ministrija kā Eiropas Savienības fondu atbildīgā iestāde izvērtēja savā pārziņā esošo projektu vidusposma īstenošanas progresu, specifisko atbalsta mērķu un pasākumu rezultātus, kā arī finansējuma saņēmēju iesniegtos priekšlikumus projektu administrēšanas optimizēšanai un vienkāršošanai, uzraudzības rādītāju vērtību izmaiņām, atsevišķu pasākumu īstenošanas termiņa pagarināšanai, papildu finansējuma piešķiršanai u.c.  Izvērtējot 9.2.2.1. pasākuma īstenošanas progresu, kā arī apzinot plānošanas reģionu sniegto informāciju, tika konstatēts pieaugošs pieprasījums pēc sociālās rehabilitācijas pakalpojumiem bērniem ar funkcionāliem traucējumiem (turpmāk – bērni ar FT), sociālās aprūpes pakalpojuma (turpmāk – aprūpes pakalpojums) bērniem ar FT, kā arī secināts, ka nepieciešams pārskatīt īslaicīgās aprūpes jeb "atelpas brīža" pakalpojuma (turpmāk – "atelpas brīža" pakalpojums) kompensācijas apmēru. Lai varētu vairāk nodrošināt bērniem ar FT un viņu likumiskajiem pārstāvjiem vai audžuģimenei nepieciešamos pakalpojumus un tuvinātu "atelpas brīža" pakalpojuma izmaksas faktiskajām, Labklājības ministrija ierosināja snieguma rezerves izmantošanas un labklājības nozares finanšu pārdales priekšlikumus[[4]](#footnote-4) no citiem savas pārziņas projektiem un 2019. gada 28. jūnijā iesniedza Finanšu ministrijai (2019. gada 28. oktobrī priekšlikums tika aktualizēts, virzot papildu izmaiņas).  Šobrīd MK noteikumos Nr. 313[[5]](#footnote-5) 9.2.2.1. pasākumam ir noteikts plānotais kopējais attiecināmais finansējums 42 242 298 *euro* apmērā(ar snieguma rezervi), tai skaitā ESF finansējums – 35 905 953 *euro* un valsts budžeta finansējums – 6 336 345 *euro*.  Saskaņā ar MK 2019. gada 11. oktobra sēdes protokola Nr. 47 3.§[[6]](#footnote-6) noteikto un Labklājības ministrijas ierosinātajām ES fondu finanšu pārdalēm 9.2.2.1. pasākumam plānots piešķirt papildu finansējumu 7 447 839*euro* apmērā, pārdalot no:  1) 9.1.1.1. pasākuma[[7]](#footnote-7) 5 162 *euro* (t.sk. ESF finansējums – 4 388 *euro,* valsts budžeta finansējums – 774 *euro),* ko veido minētajā pasākumā konstatētie neatbilstoši veiktie izdevumi 5 162,11 *euro* apmērā (noapaļojot uz 5 162 *euro*)*;*  2) 9.1.1.2. pasākuma[[8]](#footnote-8) 1 875 189 *euro* (t.sk. ESF finansējums – 1 593 911 *euro,* valsts budžeta finansējums – 281 278 *euro*), ko veido finanšu ietaupījums 1 875 055 un neatbilstību finansējums 134 *euro;*  3) 9.1.1.3. pasākuma[[9]](#footnote-9) 5 000 000 *euro* (t.sk. ESF finansējums – 4 250 000 *euro*, valsts budžeta finansējums – 750 000 *euro*), ko veido minētā pasākuma snieguma rezerve;  4) 9.1.4.1. pasākuma[[10]](#footnote-10) 25 *euro* (t.sk. ESF finansējums – 21 *euro*, valsts budžeta finansējums – 4 *euro*). Pārdalāmo finansējumu veido minētā pasākuma ietvaros neatbilstoši veikti izdevumi 24 *euro* apmērā (iespējamā pārdalāmā neatbilstoši veikto izdevumu kopsumma). Papildus, lai nodrošinātu korektu finanšu avotu proporciju abu pasākumu līmenī, tiek pārdalīts 1 *euro* (9.1.4.1. pasākuma ietaupījums);  5)9.1.4.2. pasākuma[[11]](#footnote-11) 176 556 *euro* (t.sk. ESF finansējums – 150 072 *euro*, valsts budžeta finansējums – 26 484 *euro*), t.sk. neatbilstoši veiktie izdevumi 18,42 *euro* (noapaļojot uz 18 *euro*)un minētā pasākuma finanšu ietaupījums 176 538 *euro*;  6) 9.1.4.4. pasākuma[[12]](#footnote-12) 350 000 *euro* (t.sk. ESF finansējums – 297 500 *euro,* valsts budžeta finansējums – 52 500 *euro*), ko veido minētā pasākuma finanšu ietaupījums;  7) 9.2.1.1. pasākuma[[13]](#footnote-13) 241 *euro* (t.sk. ESF finansējums – 205 *euro*, valsts budžeta finansējums – 36 *euro*), ko veido minētā pasākuma projektā piemērotais līgumsods;  8) 9.2.1.3. pasākuma[[14]](#footnote-14) 40 666 *euro* (t.sk. ESF finansējums – 34 566 *euro,* valsts budžeta finansējums – 6 100 *euro),* ko veido minētā pasākumafinanšu ietaupījums*.*  Vienlaikus 9.2.2.1. pasākuma kopējais attiecināmais finansējums tiek samazināts par pasākuma ietvaros neatbilstoši veiktajiem izdevumiem un līgumsodiem. Atbilstoši informācijai KPVIS[[15]](#footnote-15) 9.2.2.1. pasākuma projektu kopējās attiecināmās izmaksas samazinātas par neatbilstoši veiktajiem izdevumiem 2 892*euro* apmērā un līgumsodiem 7 294*euro* apmērā, kopumā par 10 186 *euro[[16]](#footnote-16)* (t.sk. ESF finansējums 8 658 *euro*, valsts budžeta finansējums – 1 528 *euro*).  *Detalizētu informāciju par Labklājības ministrijas kā ES fondu atbildīgās iestādes pārziņā esošā 7. prioritārā virziena "Nodarbinātība un darbaspēka mobilitāte" un 9. prioritārā virziena "Sociālā iekļaušana un nabadzības apkarošana" (turpmāk – 9. prioritārais virziens) specifisko atbalsta mērķu un to pasākumu finansējuma izmaiņām skat. anotācijas 1. pielikumā*.  Ar papildu piešķirtā finansējuma, ko pārdala 9.2.2.1. pasākumam no citiem Labklājības ministrijas pārziņas pasākumiem, izveidošanās iemesliem detāli var iepazīties attiecīgo pasākumu ieviešanas tiesiskā regulējuma grozījumos.  Neatbilstību un līgumsodu gadījumos ieturētais finansējums tika apkopots un izmantots atbilstoši neatbilstību vadlīniju[[17]](#footnote-17) 62. punktam, kur noteikts, ka atkārtota ieturēto/atgūto neatbilstoši veikto izdevumu izmantošana darbībai (projektam), kuru skar pārkāpums, nav pieļaujama, taču šo neatbilstību summu var izmantot citiem projektiem tā paša specifiskā atbalsta mērķa vai cita specifiskā atbalsta mērķa pasākuma ietvaros.  Savukārt attiecībā uz 9.2.2.1. pasākuma snieguma rezerves finansējuma, kas ir 3 726 338 *euro* (t.sk. ESF finansējums – 3 167 387, valsts budžeta finansējums – 558 951 *euro*) izmantošanu, atbilstoši Labklājības ministrijas priekšlikumam, Finanšu ministrija informatīvajā ziņojumā paredz to saglabāt 9.2.2.1. pasākuma mērķu un uzraudzības rādītāju vērtību sasniegšanai.  Ņemot vērā minēto, noteikumu projekts paredz noteikt 9.2.2.1. pasākuma plānoto kopējo attiecināmo finansējumu (ar snieguma rezervi) 49 679 951 *euro* (42 242 298 + 7 447 839 – 10 186) apmērā, tai skaitā ESF finansējums – 42 227 958 *euro* un valsts budžeta finansējums – 7 451 993 *euro (noteikumu projekta redakcijā precizētais MK noteikumu Nr. 313 7. punkts*).  9.2.2.1. pasākumam papildu piešķirtais finansējums (kopumā 7 447 839 *euro)* tiks novirzīts šādiem mērķiem:  1) **1 890 720 *euro*** aprūpes personas dzīvesvietā pakalpojuma nodrošināšanai papildu mērķa grupas personām – 170 bērniem ar FT. 9.2.2.1. pasākuma ietvaros nodrošinātais aprūpes pakalpojums ir ļoti nepieciešams un pieprasīts no bērnu ar FT likumisko pārstāvju puses, jo sniedz iespēju likumiskajiem pārstāvjiem vai audžuģimenei iekļauties darba tirgū, radina bērnus ar smagu invaliditāti uzticēties arī citiem cilvēkiem. Par aprūpes pakalpojuma pieprasījumu liecina arī tas, ka atsevišķu plānošanas reģionu projektos jau šobrīd ir nācies apturēt pakalpojuma piešķiršanu jaunām mērķa grupas personām, jo beidzies pakalpojumam ieplānotais finansējums. Balstoties uz plānošanas reģionu sniegto informāciju par nepieciešamību un iespējām nodrošināt aprūpes pakalpojumu papildu mērķa grupas personām, tika secināts, ka aprūpes pakalpojumu nepieciešams nodrošināt:  a) papildu 162 bērniem ar FT vecumā no 5 līdz 17 gadiem (ieskaitot). Aprēķins: 162 bērni x 4,5 *euro* (summā iekļauta minimālās darba algas izmaksas un pārējās pieskaitāmās izmaksas) x 10 stundas x 52 nedēļas x 4 gadi (2020. – 2023. g.) = 1 516 320 *euro*;  b) papildu 8 bērniem ar FT līdz četru gadu vecumam. Aprēķins: 8 bērni x 4,5 *euro* (summā iekļauta minimālās darba algas izmaksas un pārējās pieskaitāmās izmaksas) x 50 stundas x 52 nedēļas x 4 gadi (2020. – 2023. g.) = 374 400 *euro*.  Tādējādi, pārdalot papildu finansējumu 1 890 720 *euro (1 516 320 + 374 400)* apmērā un novirzot to 9.2.2.1. pasākuma mērķa grupas personu vajadzībām, papildu 170 bērniem ar FT būs iespējams sniegt aprūpes pakalpojumu līdz 9.2.2.1. pasākuma projektu īstenošanas beigām – 2023. gada 31. decembrim.  Papildu bērnu iesaiste 9.2.2.1. pasākuma projektos palielina arī 9.2.2.1. pasākuma ietvaros sasniedzamā iznākuma rādītāja i.9.2.2.b. "Bērnu ar funkcionāliem traucējumiem skaits, kuri saņem Eiropas Sociālā fonda atbalstītus sociālos pakalpojumus" (turpmāk – i.9.2.2.b.) vērtību no 2 100 līdz 2 270, tādējādi nepieciešams veikt arī izmaiņas MK noteikumu Nr. 313 4.2.5. apakšpunktā (*noteikumu projekta 1. punkts*).  Ņemot vērā minēto, Labklājības ministrija attiecīgi ir sagatavojusi un 2019. gada 25. oktobrī iesniegusi ES fondu vadošajā iestādē (Finanšu ministrijā) priekšlikumus grozījumiem darbības programmā "Izaugsme un nodarbinātība" (turpmāk – darbības programma) saistībā ar iznākuma rādītāja i.9.2.2.b. sasniedzamās vērtības plānoto palielinājumu un papildu finansējuma piešķīrumu, kā arī 17. decembrī nosūtījusi papildu precizējumus/papildinājumus iepriekš iesūtītajiem priekšlikumiem darbības programmas grozījumiem. Minētie grozījumi apstiprināti ar MK 2020. gada 21. janvāra rīkojumu "Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība" un Eiropas Komisijas 2020. gada 28. aprīļa lēmumu.  2) **1 298 280 *euro,*** lai tuvinātu "atelpas brīža" pakalpojuma, ko nodrošina gan personām ar garīga rakstura traucējumiem (turpmāk – personas ar GRT), gan bērniem ar FT, izmaksu kompensācijas apmēru pakalpojuma faktiskajām izmaksām. Tiek plānots, ka tas pašvaldības motivētu aktivizēt "atelpas brīža" pakalpojumu sniegšanu vairāk mērķa grupas personām. Pēc Labklājības ministrijas rīcībā esošās informācijas uz 2019. gada 15. jūliju "atelpas brīža" pakalpojums tika nodrošināts piecām no plānošanas reģionu projektos plānotājām 138 personām ar GRT (3.5%) un 120 no plānotajiem 280 bērniem ar FT (43%). Kā vienu no iemesliem var minēt to, ka šobrīd MK noteikumos Nr. 313 noteiktais "atelpas brīža" pakalpojuma izmaksu maksimālais kompensācijas apmērs (42 *euro)* nesedz faktiskās izmaksas, kas rodas pakalpojuma sniedzējiem par minētā pakalpojuma nodrošināšanu. Labklājības ministrija, aptaujājot "atelpas brīža" pakalpojuma sniedzējus, secināja, ka vidējā pakalpojuma cena ir 129.54 *euro* diennaktī par vienu mērķa grupas personu[[18]](#footnote-18), kas ir ievērojami vairāk nekā noteiktie 42 *euro*, līdz ar to vairums "atelpas brīža" pakalpojuma sniedzēju nav ieinteresēti šī pakalpojuma nodrošināšanā mērķa grupas personām 9.2.2.1. pasākuma projektu ietvaros. Lai tuvinātu "atelpas brīža" pakalpojuma izmaksas vidējām pakalpojuma izmaksām, Labklājības ministrija "atelpas brīža" izmaksu kompensācijas apmēru noteica, balstoties uz: a) MK noteikumu Nr. 338[[19]](#footnote-19) 77.11. apakšpunktā noteikto minimālo speciālistu skaitu pakalpojuma nodrošināšanai; b) saistošajos normatīvajos aktos noteiktās zemākās/minimālās speciālistu atlīdzības summas vidējo vērtību un piemaksām; c) Labklājības ministrijas pieņēmumu par katram speciālistam nepieciešamo laiku (stundas diennaktī) darbam ar četrām mērķa grupas personām (t.sk. dokumentu kārtošana); d) pārējo ar pakalpojuma sniegšanu saistīto (netiešo) izmaksu likmi 40 % apmērā no speciālistu atlīdzības. Veicot aprēķinus, tika noteikts, ka speciālistu atlīdzības izmaksa diennaktī uz vienu mērķa grupas personu sastāda 52,31 *euro* un tām pievienojot 40% likmi (jeb 20,92 *euro*) citu ar pakalpojuma sniegšanu saistīto izmaksu segšanai, tika iegūtas izmaksas 73.23 *euro* apmērā, jeb noapaļojot – 73 *euro* par pakalpojuma sniegšanu diennaktī. Šim aprēķiniem par pamatu ir pieņēmums, ka "atelpas brīža" pakalpojuma sniegšanas vietā tiks nodrošināti tādi speciālisti kā sociālais darbinieks (vienam bērnam veltot 30 minūtes), aprūpētājs (diennakts postenis), māsas palīgs (10 stundas), interešu izglītības pedagogs vai sociālais audzinātājs (vienam bērnam veltot 30 minūtes). Atlīdzības aprēķini sociālajam darbiniekam, aprūpētājam un sociālajam audzinātājam noteikti atbilstoši MK noteikumiem 1075[[20]](#footnote-20) un MK noteikumiem Nr. 66[[21]](#footnote-21), māsas palīgam – atbilstoši MK noteikumiem Nr. 851[[22]](#footnote-22), bet interešu izglītības pedagogam – atbilstoši MK noteikumiem Nr. 445.[[23]](#footnote-23) Ņemot vērā bērnam ar FT nepieciešamo pakalpojumu apmēru diennaktīs (līdz 30) gadā un speciālistu noslodzi, kā arī pakalpojuma pārējo izmaksu (t.sk. ēdināšanas) nepieciešamību, aprēķināts, ka kompensācijas apmēru ir pamatoti palielināt līdz 73 *euro* diennaktī par vienam bērnam ar FT sniegto "atelpas brīža" pakalpojumu.  Ņemot vērā, ka šobrīd "atelpas brīža" pakalpojuma izcenojums ir vienāds gan bērniem ar FT, gan personām ar GRT, attiecīgi arī personām ar GRT kompensācijas apmērs par "atelpas brīža" pakalpojuma sniegšanu diennaktī tiek noteikts līdz 73 *euro* diennaktī apmērā (*noteikumu projekta redakcijā precizētais MK noteikumu Nr. 313 25.3. apakšpunkts*), kā arī vienlaikus, atbilstoši MK noteikumos Nr. 338 noteiktajam tiek precizēts "atelpas brīža" kompensācijas periods (diennakts) (*noteikumu projekta redakcijā precizētais MK noteikumu Nr. 313 24.2.2. apakšpunkts*). Par "atelpas brīža" pakalpojuma kompensācijas perioda (diennakts) noteikšanu vairāk var skatīt šīs sadaļas 3. punktā.  Saskaņā ar Labklājības ministrijas veiktajiem aprēķiniem, papildu finansējums 1 298 280 *euro* apmērā ir pietiekams, lai 9.2.2.1. pasākuma projektos četrus gadus (2020., 2021., 2022. un 2023. gadā) būtu iespējams palielināt kompensācijas apmēru pašvaldībām par "atelpas brīža" pakalpojuma nodrošināšanu līdz 73 *euro* (par 31 *euro*) plānotajām 138 personām ar GRT un 280 bērniem ar FT (kopā 418 mērķa grupas personām).Minētās kopsummas aprēķins: 138 personas ar GRT x 31 *euro* (kompensācijas apmēra pieaugums) x 30 diennaktis (pieņēmums, ka visas personas izmantos maksimāli iespējamo pakalpojumu sniegšanas limitu) x 2 gadi (personām ar GRT pakalpojumus 9.2.2.1 pasākuma ietvaros kompensē 2 gadus) = 256 680 *euro* un klāt280bērni ar FT x 31 *euro* (kompensācijas apmēra pieaugums) x 30 dienas gadā x 4 gadi (2020., 2021., 2022. un 2023.g.) = 1 041 600 *euro;*  3) **4 258 839 *euro*** – sociālās rehabilitācijas pakalpojumu sniegšanas reižu skaita palielināšanai no 40 līdz 100 pakalpojumu sniegšanas reizēm bērniem ar FT. MK noteikumos Nr. 313 noteiktās 40 sociālās rehabilitācijas pakalpojumu sniegšanas reizes projekta laikā vienam bērnam ar FT ir nepietiekams apjoms, jo sociālās rehabilitācijas pakalpojumi ir jānodrošina tādā intensitātē un ar tādu regularitāti, kas balstīta uz bērna individuālām vajadzībām un sniedz vispozitīvāko ieguldījumu bērna sociālo prasmju un funkcionēšanas spēju uzturēšanā un uzlabošanā (dažiem bērniem pietiekamas ir 50 vai 100 pakalpojuma reizes, citiem 200 vai 300, bet ir arī bērni, kuriem 500 un vairāk pakalpojuma reizes nesniegs pilnvērtīgu atbalstu sociālo prasmju un funkcionēšanas spēju uzturēšanā).  Indikatīvais aprēķins nepieciešamajai sociālās rehabilitācijas pakalpojumu sniegšanas reižu palielināšanai: 2 000 bērni ar FT x 35 *euro* (vidēja pakalpojuma reizes cena) x 60 reizes = 4 200 000 *euro*. Atlikušais finansējuma apmērs (58 839 *euro* apmērā, kas veidojas 4 258 839 – 4 200 000) tiks sadalīts starp plānošanas reģioniem papildu sociālās rehabilitācijas pakalpojumu reižu administrēšanas nodrošināšanai.  Papildu finansējuma plānotais sadalījums pa plānošanas reģionu projektiem veikts, balstoties uz plānošanas reģionu sniegto informāciju par papildu bērnu ar FT un pilngadīgo personām ar GRT skaitu, kuriem plānots nodrošināt "atelpas brīža" pakalpojumu un bērnu ar FT skait, kuriem plānots nodrošināt aprūpes pakalpojumu, kā arī proporcionāli bērnu ar FT skaita palielinājumam pret sākotnēji projektos noteikto. Informāciju par papildu piešķirtā finansējuma un iznākuma rādītāja sasniedzamās vērtības dalījumu starp plānošanas reģioniem skat. anotācijas 2. pielikumā;  **2. precizējot pakalpojumu nodrošināšanas nosacījumus mērķa grupas personām, t.sk.:**  **2.1. sniedzot iespēju personām ar GRT izvēlēties sev vēlamo sabiedrībā balstīto sociālo pakalpojumu sniedzēju.**  Sabiedrībā balstītus sociālos pakalpojumus personām ar GRT var nodrošināt sociālo pakalpojumu sniedzēju reģistrā reģistrēti pašvaldības izveidotie vai pašvaldības piesaistītie sociālo pakalpojumu sniedzēji. Pašvaldības sociālo pakalpojumu sniedzējus var piesaistīt gan noslēdzot sadarbības līgumus ar citām pašvaldībām, kurām ir izveidoti sociālo pakalpojumu sniedzēji, gan deleģējot pakalpojuma nodrošināšanu citai organizācijai, gan atbilstoši Publisko iepirkumu likuma prasībām. Noteikumu projektā plānots iestrādāt nosacījumu, ka personas ar GRT (līdzvērtīgi pašreizējai situācijai attiecībā uz bērniem ar FT) iesniegumā varēs norādīt vēlamo sabiedrībā balstīto sociālo pakalpojuma sniedzēju ar mērķi, ka tādējādi tiks sekmēta savstarpēja uzticēšanās un paļāvība starp personu un pakalpojuma sniedzēju, kas savukārt nodrošinās pilnvērtīgāku sabiedrībā balstīto sociālo pakalpojumu sniegšanu un motivēs personas ar GRT iesaistīties 9.2.2.1. pasākuma projektā. Ja sabiedrībā balstīto sociālo pakalpojumu pašvaldība nodrošina pati vai uz sadarbības līguma pamata ar citu pašvaldību, izvēlēties pakalpojuma sniedzēju nebūs iespējams, jo pašvaldība savas esošās vai 9.3.1.1. pasākuma[[24]](#footnote-24) ietvaros izveidotās sabiedrībā balstītu sociālo pakalpojumu infrastruktūras izmantošanai rēķinās ar zināmu mērķa grupas personu loku, kas lielā daļā jau ir identificēts 9.2.2.1. pasākuma projektu ietvaros. Savukārt gadījumos, kad mērķa grupas persona iesniegumā par pakalpojuma piešķiršanu būs norādījusi vēlamo pakalpojuma sniedzēju, pašvaldība varēs slēgt ar to pakalpojuma (uzņēmuma) līgumu. Ja mērķa grupas persona nebūs norādījusi vēlamo pakalpojuma sniedzēju un pašvaldība minēto pakalpojumu nevarēs nodrošināt pati vai uz deleģējuma līguma pamata, tad tas tiks iepirkts saskaņā ar Publisko iepirkumu likuma prasībām. Ja attiecībā uz mērķa grupas personu ir pieņemts sociālā dienesta lēmums par pakalpojumu piešķiršanu un tā saņem sev nepieciešamo pakalpojumu, tad pakalpojuma sniedzēja izvēles iespēja rodas pēc esošā lēmuma termiņa beigām.  Lai pašvaldībās varētu piemērot minēto nosacījumu, tiek precizēts MK noteikumu Nr. 313 49. punkts (*noteikumu projekta redakcijā precizētais MK noteikumu Nr. 313 49.2. apakšpunkts);*  **2.2. precizējot nosacījumus valsts sociālās aprūpes centru speciālistu piemaksām.**  Viena no 9.2.2.1. pasākuma atbalstāmajām darbībām ir personu ar GRT, kuras uzturas valsts finansētās ilgstošas sociālās aprūpes un sociālās rehabilitācijas institūcijās, sagatavošana pārejai uz dzīvi sabiedrībā, ko nodrošina VSAC speciālisti, sociālie mentori un citi piesaistītie speciālisti. Minētās atbalstāmās darbības uzdevums ir dot iespēju valsts ilgstošas sociālās aprūpes institūcijā dzīvojošām personām ar GRT, kurām ir veikts individuālo vajadzību izvērtējums un kuras ir izteikušas vēlmi atstāt institūciju un dzīvot sabiedrībā, apgūt patstāvīgai dzīvei nepieciešamās prasmes un atbalstīt personas adaptācijas procesā. Pirmais personu ar GRT sagatavošanās posms plānots VSAC, kur speciālisti nodrošinās pašaprūpes iemaņu un patstāvīgās dzīves prasmju apguvi vai nostiprināšanu. Sagatavošanās pasākumu kopumu plānots nodrošināt pārsvarā pamatojoties uz Labklājības ministrijas izstrādātajām vadlīnijām "Vadlīnijas sociālā rehabilitācijas pakalpojuma organizēšanai pusceļa mājā personām ar garīga rakstura traucējumiem" un tā procesā plānots piesaistīt tādus speciālistus kā sociālais darbinieks, sociālais rehabilitētājs, sociālais aprūpētājs un praktisko nodarbību vadītājs. Šo speciālistu darba pienākumus var skatīt iepriekš minētajās vadlīnijās[[25]](#footnote-25) 2. nodaļā "Starpprofesionāļu komandas darbības apraksts", un saskaņā ar MK noteikumu Nr. 313 22.1.1.1. apakšpunktu attiecināmajās izmaksās ir noteiktas šiem speciālistiem piemaksas un darba devēja valsts sociālās apdrošināšanas obligātās iemaksas. VSAC, lai kompensētu izmaksas par minēto speciālistu ieguldīto darbu, finansējumu saņems atbilstoši Labklājības ministrijas izstrādātajai vienas vienības izmaksu metodikai "Eiropas Sociālā fonda darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" valsts sociālās aprūpes centru speciālistu piemaksas vienas vienības izmaksu standarta likmes aprēķina un piemērošanas metodika" (turpmāk – VSAC metodika). Minēto VSAC metodiku Labklājības ministrija ir izstrādājusi un 2020. gada 31. martā nosūtījusi saskaņošanai vadošajai iestādei. Plānots, ka 2020. gada II pusgadā VSAC metodika būs saskaņota un piemērojama izmantošanai. Indikatīvi plānotais laika periods ir atbilstošs laikam, kad daļa pašvaldību 9.3.1.1. pasākuma ietvaros būs izveidojušas sabiedrībā balstītu sociālo pakalpojumu infrastruktūru un varēs uzsāk personu ar GRT sagatavošanu (ir svarīgi nodrošināt, ka pēc sagatavošanās pasākumu pabeigšanas persona ar GRT var uzreiz izmantot iespēju dzīvot neatkarīgu dzīvi sabiedrībā).  Vienlaikus tiek veikts redakcionāls precizējums MK noteikumu Nr. 313 24.1. apakšpunktā, norādot pilno vienas vienības metodikas nosaukumu, atbilstoši kurai 9.2.2.1. pasākuma ietvaros tiek kompensēti pašvaldību sniegtie sabiedrībā balstīti sociālie pakalpojumi personām ar GRT;  **2.3. precizējot nosacījumus attiecībā uz sociālajam mentoram patstāvīgai dzīvei sagatavojamo personu ar GRT skaitu.**  Nozīmīgu lomu personu ar GRT sagatavošanai dzīvei sabiedrībā, līdztekus VSAC speciālistiem, īstenos arī pašvaldības piesaistītie sociālie mentori, kurus pašvaldība var piesaistīt gan uz darba līguma pamata, gan uz pakalpojuma (uzņēmuma) līguma pamata. MK noteikumos Nr. 313 noteikts, ka vienlaikus vienam sociālajam mentoram drīkst būt piesaistītas ne vairāk kā piecas patstāvīgai dzīvei sagatavojamās personas ar GRT. Darba līguma gadījumā, ja patstāvīgai dzīvei sagatavojamo personu ir mazāk, sociālā mentora darba samaksa tiek noteikta proporcionāli piesaistīto personu ar GRT skaitam. Tas nozīmē, ka sociālajam mentoram, kuram vienlaikus jāsagatavo piecas personas ar GRT darba samaksa ir atbilstoša pilnai slodzei, bet sociālajam mentoram, kuram vienlaikus piesaistītas, piemēram, trīs personas ar GRT, ir 60 procentu noslodze un attiecīgi darba samaksa aprēķināma proporcionāli no pilnas slodzes darba samaksas.  Plānošanas reģioni kā 9.2.2.1. pasākuma īstenotāji un finansējuma saņēmēji, gatavojoties atbalstāmās darbības īstenošanai, apkopoja informāciju par to, cik sociālo mentoru nepieciešams un kādās pašvaldībās tos plānots piesaistīt. Tā, piemēram, ir situācija, ka tikai tiem sociālajiem mentoriem, kuri sagatavos personas ar GRT patstāvīgai dzīvei nacionālās nozīmes attīstības centru pašvaldībās, ir iespējams nodrošināt pilnu darba slodzi, bet vairākumā novadu pašvaldību ir situācija, ka dzīvei pašvaldībā ir jāsagatavo viena vai divas personas ar GRT. Tādā gadījumā veidojas situācija, ka sociālajam mentoram uz darba līguma pamata nav iespējams piedāvāt pat 30 procentu darba noslodzi, kas nodrošinātu darba samaksas izmaksu attiecināmību no projekta tiešajām izmaksām. Vienlaikus ir jāsecina, ka personu ar GRT sagatavošanas process patstāvīgai dzīvei sabiedrībā ir atkarīgs no katras personas veselības stāvokļa un individuālām spējām apgūt nepieciešamo sagatavošanās pasākumu kopumu. Sociālajam mentoram piesaistāmo mērķa grupas personu skaits tika noteikts empīriski, balstoties uz sociālā darba praksi un respektējot personalizētu individuālo sociālo gadījumu vadības pieeju, kur katra gadījuma sarežģītības pakāpe ir tieši atkarīga no personas ar GRT funkcionēšanas traucējumu smaguma pakāpes un to izpausmēm. Maksimālais sagatavošanās process ir noteikts 12 mēneši un, spriežot pēc personu ar GRT veikto individuālo vajadzību izvērtējumiem, plānojas, ka būs personas, kurām sagatavošanai būs nepieciešams maksimālais noteiktais laika periods pie sociālā mentora pilnas darba noslodzes. Tādējādi iespējama situācija, ka sociālajam mentoram 12 mēnešus ir jāīsteno sagatavošanas pasākumu kopums vienai personai ar GRT, bet pašvaldībai kompensācija par sociālā mentora darba samaksu nebūs attiecināma, ja sociālais mentors būs piesaistīts uz darba līguma pamata. Savukārt gadījumos, kad sociālo mentoru piesaistīs uz pakalpojuma (uzņēmuma) līguma pamata, tad puses minētajā līgumā vienojas par atlīdzības apmēru un pašvaldība priekšfinansē pakalpojuma sniegšanu atbilstoši faktiskajām izmaksām, ko pilnā apmērā iesniedz plānošanas reģionam kompensācijai. Viss minētais neveicina pašvaldību vēlmi piesaistīt sociālos mentorus uz darba līguma pamata un nodrošināt to dalību apmācībās, kā rezultātā rodas grūtības nodrošināt personu ar GRT sagatavošanu patstāvīgai dzīvei sabiedrībā.  Lai mazinātu iepriekšminēto risku, MK noteikumi Nr. 313 tiek precizēti (*noteikumu projekta redakcijā precizētais MK noteikumu Nr. 313 22.1.1.2. apakšpunkts*), atceļot ierobežojumu par sagatavojamo personu ar GRT skaitu. Plānots, ka sociālajam mentoram piesaistīto sagatavojamo personu skaits būs atkarīgs no personas ar GRT sagatavošanas patstāvīgai dzīvei sabiedrībā sarežģītības pakāpes. Savukārt to, kāda ir sarežģītības pakāpe un kāda apjoma sagatavošanās pasākumu kopums ir īstenojams katras personas ar GRT sagatavošanai dzīvei sabiedrībā, noteiks pašvaldības sociālās dienesta speciālisti sadarbībā ar VSAC speciālistiem un MK noteikumu Nr. 313 40.3. apakšpunktā noteiktajiem speciālistiem;    **2.4. precizējot pakalpojuma piešķiršanas noteiktos nosacījumus bērniem ar FT:**  - noteikumu projekts papildu finansējuma ietvaros paredz sociālās rehabilitācijas pakalpojumu bērniem ar FT sniegšanas reižu skaita palielinājumu no 40 līdz 100 reizēm (*noteikumu projekta redakcijā precizētais MK noteikumu Nr. 313 42.3.1. apakšpunkts*). Līdzvērtīgas izmaiņas ir paredzētas arī 9.2.2. specifiskā atbalsta mērķa 9.2.2.3. pasākumā "Sabiedrībā balstītu sociālo pakalpojumu sniegšana"[[26]](#footnote-26) (turpmāk – 9.2.2.3. pasākums). Sociālās rehabilitācijas pakalpojumu sniegšanas reižu palielinājums dos iespēju bērniem ar FT pilnvērtīgāk uzturēt vai arī uzlabot sociālās funkcionēšanas spējas. Tiem bērniem ar FT, kuri jau ir saņēmuši līdzšinējās 40 reizes, pašvaldību sociālais dienests varēs pieņemt jaunu lēmumu par atlikušajām pakalpojuma reizēm, bet tiem bērniem ar FT, kuri sociālās rehabilitācijas pakalpojumus saņem esošā lēmuma ietvaros, pašvaldība var veikt lēmuma grozījumus vai pēc esošā lēmuma darbības laika beigām lemt par jauna lēmuma izdošanu;  - papildus noteikumu projekts paredz precizēt sociālās rehabilitācijas pakalpojumu saņemšanas nosacījumus (skaitu) bērnu ar FT likumiskajiem pārstāvjiem vai audžuģimenei, nosakot, ka likumiskie pārstāvji vai audžuģimene sociālās rehabilitācijas pakalpojumus var saņemt ne vairāk kā 20 reizes par katru ģimenē esošo bērnu ar FT, kurš atbilst mērķa grupas prasībām un ņem dalību projektā. Tas nozīmē, ja projektā pakalpojumus saņem viens bērns ar FT, tad viņu likumiskajiem pārstāvjiem vai audžuģimenei ir tiesības saņemt 20 sociālās rehabilitācijas pakalpojuma saņemšanas reizes, savukārt, ja projekta ietvaros atbalsts tiek sniegts vairākiem vienas ģimenes bērniem ar FT, tad likumiskajiem pārstāvjiem attiecīgi ir iespēja saņemt vairāk sociālas rehabilitācijas pakalpojumu reizes, proporcionāli reizinot maksimālo pakalpojumu reižu saņemšanas skaitu ar bērnu ar FT skaitu, kuri iesaistīti projektā. Līdzīgi grozījumi veikti arī 9.2.2.3. pasākuma īstenošanas nosacījumos. Pakalpojuma saņemšanas nosacījumu izmaiņas sniegs lielāku atbalstu tām ģimenēm, kurās ir vairāki bērni ar FT (it sevišķi, ja bērni ir ar dažādām diagnozēm). Tāpat tas ir vērtējams kā nozīmīgs atbalsts specializētajām audžuģimenēm, kurās ir bērns ar invaliditāti. Minētās audžuģimenes no 2018. gada 1. jūlija ieviestas atbilstoši Labklājības ministrijas nozares politikas iniciatīvai[[27]](#footnote-27);  - lai saņemtu nepieciešamo sabiedrībā balstīto sociālo pakalpojumu, 9.2.2.1. pasākuma mērķa grupas personām jāvēršas ar iesniegumu un citu nepieciešamo dokumentāciju savas pašvaldības sociālajā dienestā, kur sociālā dienesta darbinieki atbilstoši kārtībai par sociālo pakalpojumu un sociālās palīdzības saņemšanu[[28]](#footnote-28) organizē nepieciešamā pakalpojuma piešķiršanu. Savukārt bērniem ar FT nodrošināmo aprūpes pakalpojuma un "atelpas brīža" pakalpojuma piešķiršanas/saņemšanas nosacījumi tika noteikti MK noteikumos Nr. 313, jo aprūpes pakalpojums bērniem ar FT tiek ieviests izmēģinājumprojekta veidā, reaģējot uz vecuma grupai (līdz 4 gadiem) trūkstošo valsts atbalstu[[29]](#footnote-29), un arī "atelpas brīža" pakalpojums ir samērā jauns pakalpojums, kuram, uzsākot 9.2.2.1. pasākuma projektu īstenošanu 2015. gadā, nebija vienota regulējuma normatīvajos aktos[[30]](#footnote-30). Tagad noteikumu projekts paredz svītrot normas attiecībā uz sabiedrībā balstītu sociālo pakalpojumu piešķiršanas kārtību, kas dublējas ar MK noteikumu Nr. 138 tiesisko regulējumu. Piemēram, MK noteikumu Nr. 313 43. punktā tiek svītroti nosacījumi par iesniegumā iekļaujamo vispārīgo informāciju un tiek precizēta papildu iesniedzamā informācija, bet MK noteikumu Nr. 313 45. punkts tiek svītrots pilnībā, lai nedublētu nacionālajā regulējumā (MK noteikumi Nr. 338) noteiktos "atelpas brīža" pakalpojuma īstenošanas nosacījumus (*noteikumu projekta redakcijā precizētais MK noteikumu Nr. 313 43.3. apakšpunkts un svītrotais 45. punkts*). Vienlaikus, lai veidotu vienotu un nepārprotamu izpratni, MK noteikumi Nr. 313 tiek precizēti, nosakot, ka pašvaldības 9.2.2.1. pasākuma mērķa grupas personām (gan personām ar GRT, gan bērniem ar FT) sabiedrībā balstītos sociālos pakalpojumus piešķir atbilstoši MK noteikumiem Nr. 138 (*noteikumu projekta redakcijā precizētais MK noteikumu Nr. 313 49.1. apakšpunkts);*  - papildus ir veiktas izmaiņas arī MK noteikumu Nr. 313 43.3. apakšpunktā (*noteikumu projekta 18. punkts*), paredzot, ka grozījumi šajā apakšpunktā un MK noteikumu Nr. 313 45. punkta svītrošana mazinās administratīvo slogu bērnu ar FT likumiskajiem pārstāvjiem vai audžuģimenei, jo vairs nebūs jāsagatavo un jāiesniedz dokumentācija, kas apliecina bērna pārstāvniecības tiesības, un Veselības un darbspēju ekspertīzes valsts ārstu komisijas (turpmāk – VDEĀVK) atzinums par īpašas kopšanas nepieciešamību bērnam ar smagiem funkcionāliem traucējumiem. Tomēr pašvaldībai tāpat būs jāpārliecinās, vai bērns ar FT atbilst nosacījumiem (ir izsniegts minētais VDEĀVK atzinums) un lēmuma pieņemšanai par pakalpojuma piešķiršanu nepieciešamo informāciju pašvaldība varēs iegūt arī "Vienotās pašvaldību sistēmas (VPS) Sociālās palīdzības un sociālo pakalpojumu administrēšanas lietojumprogrammā (SOPA)" (turpmāk – SOPA). Minētā lietojumprogrammai ir pieslēgta ārējo reģistru datu iegūšanai no dažādiem valsts datu reģistriem, t.sk. no Pilsonības un migrācijas lietu pārvaldes Iedzīvotāju reģistra (par personas statusu, reģistrēto adresi, radiniekiem, arī aizbildņiem un audžuģimeni) un VDEĀVK (par invaliditātes cēloni un grupu, tās periodu, funkcionāliem traucējumiem un īpašas kopšanas indikācijām).  Līdzšinēji MK noteikumu Nr. 313 45.3.3. apakšpunktā attiecībā uz "atelpas brīža" pakalpojuma piešķiršanu bērniem ar FT ir noteikts, ka nepieciešams iesniegt ģimenes ārsta izraksta kopiju no bērna medicīniskās ambulatorās kartes vai izrakstu no ārstniecības iestādes (veidlapa Nr.027/u), kuru derīguma termiņš ir 6 mēneši. Savukārt MK noteikumos Nr. 138 nav noteikts pievienoto dokumentu derīguma termiņš vai iemesli personas (gan pilngadīgas, gan bērna) atkārtotas ārsta (vai psihiatra) vizītes nepieciešamībai. Ņemot vērā minēto, Labklājības ministrija kā risinājumu ierosina nepieciešamos papildu dokumentus iesniegt pašvaldībā kopā ar pirmo iesniegumu par pakalpojuma piešķiršanu, lai pašvaldība var to izmantot sabiedrībā balstīto sociālo pakalpojumu piešķiršanai līdz nepieciešamībai pēc aktuāla dokumenta saņemšanas (piem., ir mainījies personas veselības stāvoklis);    **2.5. nosakot aprūpes pakalpojuma bērniem ar FT uzskaiti kalendāra nedēļas ietvaros.**  MK noteikumu Nr. 313 noteikts, ka bērniem ar FT līdz četru gadu vecumam 9.2.2.1. pasākuma ietvaros ir nodrošināms sociālās aprūpes pakalpojums ne vairāk kā 50 stundas nedēļā, bet bērniem ar FT no piecu līdz 17 gadu vecumam (ieskaitot) – ne vairāk kā 10 stundas nedēļā. Minētais interpretējams tā, ka gadījumos, kad aprūpes pakalpojuma sniegšanu uzsāk dienā, kas nav pirmdiena, ir administratīvi sarežģīti nodrošināt pakalpojuma sniegšanas stundu uzskaitei. Lai vienkāršotu aprūpes pakalpojuma bērniem ar FT sniegšanas uzskaiti, tiek noteikts, ka pakalpojuma uzskaite jānodrošina kalendārās nedēļas ietvaros *(noteikumu projekta redakcijā precizētais MK noteikumu Nr. 313 43.3., 43.3.5., 43.3.6., 43.3.7. un 43.4.1. apakšpunkts)*. Pie šādas uzskaites pieejas kalendāra nedēļas periodu nosaka no pirmdienas līdz svētdienai. Mainot uzskaites pieeju, var veidoties situācija, ka iespējama intensīvāka pakalpojuma sniegšana (piem., ja pakalpojuma sniegšanu uzsāk trešdienā, tad līdz svētdienai ir iespējams nodrošināt 50 stundas, tāpat kā nedēļā no pirmdienas līdz svētdienai);  **3. nosakot sniegto sabiedrībā balstīto sociālo pakalpojumu nepārklāšanos:**  *3.1. personām ar GRT*  MK noteikumi Nr. 313 tiek papildināti ar 41.1punktu, nosakot saņemšanas ierobežojumus šādiem sabiedrībā balstītajiem sociālajiem pakalpojumiem personām ar GRT:  - lai novērstu dubultās finansēšanas risku, nevar vienlaicīgi saņemt dienas aprūpes centra un specializēto darbnīcu pakalpojumu *(ar noteikumu projektu papildinātais MK noteikumu Nr. 313 41.11. apakšpunkts)*. Ierobežojums vienlaikus saņemt gan dienas aprūpes centra, gan specializētās darbnīcas pakalpojumus ir nepieciešams, jo abi minētie pakalpojumi ir nodrošināmi pilnu darba dienu, tāpēc nav pieļaujama abu pakalpojumu saņemšana un finansēšana no projekta vienas dienas laikā;  - nevar vienlaicīgi saņemt "atelpas brīža" pakalpojumu un citu sabiedrībā balstīto sociālo pakalpojumu (*ar noteikumu projektu papildinātais MK noteikumu Nr. 313 41.12. apakšpunkts*). Minētais ierobežojums izriet no tā, ka kompensācijas nosacījumus pašvaldībām par mērķa grupas personām nodrošinātajiem sabiedrībā balstītiem sociālajiem pakalpojumiem reglamentē gan MK noteikumi Nr. 313, gan arī citi sociālās jomas normatīvie akti, piemēram, MK noteikumi Nr. 338, kur noteiktas vispārīgās un specifiskās prasības sociālo pakalpojumu sniedzējiem. Attiecībā uz "atelpas brīža" pakalpojumu MK noteikumu Nr. 338 78. punktā noteikts, ka minētais pakalpojums tiek nodrošināts ne mazāk kā diennakti (24 stundas).  Tas nozīmē, ka gadījumos, kad 9.2.2.1. pasākuma ietvaros pašvaldība personām ar GRT sniedz "atelpas brīža" pakalpojumu un pašvaldība atbilstoši MK noteikumu Nr. 313 nosacījumiem par minētā pakalpojuma nodrošināšanu iesniedz kompensācijas pieprasījumu, tad minimālais laika periods, kuru kompensē, ir diennakts, kas arī attiecīgi jānorāda pakalpojuma rēķinā.  Gadījumos, ja, piemēram, "atelpas brīža" pakalpojums tiek piešķirts laikā, kad mērķa grupas personai saskaņā ar sociālā dienesta lēmumu jau ir piešķirts dienas aprūpes centra pakalpojums uz noteiktu laika periodu, nav nepieciešams pieņemt lēmumu par dienas aprūpes pakalpojuma pārtraukšanu uz "atelpas brīža" pakalpojuma saņemšanas laiku. Ir tikai jānodrošina pakalpojumu saņemšanas uzskaite, nodrošinot vienlaicīgu nepārklāšanos ar citiem sabiedrībā balstītiem sociālajiem pakalpojumiem vienas diennakts laikā, un atbilstoša informācija jāiekļauj pašvaldības atskaitē plānošanas reģionam par plānoto un faktiski saņemto pakalpojumu apjomu.  MK noteikumos Nr. 313 netiek paredzēts noteikt papildu nosacījumus kārtībai, kādā pašvaldība pieņem lēmumus par pakalpojumu pārtraukšanu vai izbeigšanu 9.2.2.1. pasākuma īstenošanas ietvaros, jo šādi nosacījumi izriet no nozares tiesiskā regulējuma un pašvaldības saistošajiem noteikumiem. MK noteikumos Nr. 313 ir iekļauti tikai to sabiedrībā balstītu sociālo pakalpojumu piešķiršanas un saņemšanas nosacījumi, kas nav noteikti nozares noteikumos, piemēram, aprūpes pakalpojumam bērniem ar FT;  ***3.2. bērniem ar FT***  - gadījumos, kad "atelpas brīža" pakalpojumu nodrošina bērnam ar FT, kuram ir VDEĀVK atzinums par īpašas kopšanas nepieciešamību, arī tiek piemērots ierobežojums vienlaikus saņemt citus pakalpojumus (*ar* *noteikumu projektu precizētais MK noteikumu Nr. 313 42.2. apakšpunkts)*. Īstenojot 9.2.2.1. pasākuma projektus, plānošanas reģioni ir konstatējuši gadījumus, kad "atelpas brīža" pakalpojuma kompensācijas periodā mērķa grupas persona ir saņēmusi citu sabiedrībā balstītu sociālo pakalpojumu, par kura nodrošināšanu pašvaldība attiecīgi arī iesniedz kompensācijas pieprasījumu. Tā varētu veidoties dubultās finansēšanas risks, neievērojot pareizas finanšu vadības principu[[31]](#footnote-31). Lai mazinātu dubultās finansēšanas risku un īstenotu projektu saskaņā ar labas pārvaldības un pareizas finanšu vadības principiem, noteikumu projektā tiek noteikta "atelpas brīža" pakalpojuma kompensācijas demarkācija ar citu sabiedrībā balstītu sociālo pakalpojumu kompensāciju. Ņemot vērā minēto, tagad diennakts laika periodā, kad mērķa grupas personai (gan personai ar GRT, gan bērnam ar FT) tiks nodrošināts "atelpas brīža" pakalpojums un par tā nodrošināšanu tiks pieprasīta kompensācija, pašvaldība nebūs tiesīga pieprasīt kompensāciju par cita sabiedrībā balstīta sociālā pakalpojuma nodrošināšanu, ja gadījumā minētā mērķa grupas persona ir saņēmusi kādu sociālo pakalpojumu (piem., pirms pakalpojuma beigu laika pārtraucot "atelpas brīža" pakalpojuma saņemšanu un uzsākot aprūpes mājās pakalpojuma saņemšanu).  Gadījumos, kad pašvaldība lēmumu par "atelpas brīža" pakalpojuma, par sociālās aprūpes un sociālās rehabilitācijas pakalpojumu nodrošināšanu pieņem uz ilgstošāku laika periodu (piemēram, aprūpes pakalpojums laika periodā viens gads), var veidoties situācija, kad lēmumi par šiem pakalpojumiem savstarpēji pārklājas vai arī vienā lēmumā ir ietverti visi bērnam ar FT nepieciešamie pakalpojumi (atbilstoši pieprasījumam). Tādā gadījumā pašvaldībai, līdzīgi kā personām ar GRT, ir jānodrošina pakalpojumu sniegšanas uzskaite, nodrošinot pakalpojumu nepārklāšanos (t.i., par sniegto aprūpes vai rehabilitācijas pakalpojumu veidu un sniegšanas ilgumu pilnās stundās (no – līdz), bet "atelpas brīža" pakalpojuma gadījumā – diennaktīs) un atbilstoša informācija jāiekļauj pašvaldības atskaitē plānošanas reģionam par plānoto un faktiski saņemto pakalpojumu apjomu. Aprūpes pakalpojuma gadījumā par nepārklāšanās apliecinājumu var būt aprūpētāja darba laika uzskaites lapa, kur norādītas faktiskās aprūpes darba stundas.Vienlaikus jāatzīmē, ka bērnu ar FT likumiskie pārstāvji vai audžuģimene laikā, kad bērnam tiek nodrošināts "atelpas brīža" pakalpojums, projekta ietvaros gan var saņemt sev paredzētos noteiktos sociālās rehabilitācijas pakalpojumus, kas noteikti bērna ar FT atbalsta plānā (MK noteikumu Nr. 313 42.3.2. apakšpunkts), tādējādi attaisnojot "atelpas brīža" pakalpojuma mērķi – sniegt iespēju ģimenes locekļiem atpūsties no bērna ar FT aprūpes vai izmantot laiku sev nepieciešamajām lietām.  Noteikumu projektā noteiktie sabiedrībā balstīto sociālo pakalpojumu saņemšanas ierobežojumi izriet no iespējamā dubultās finansēšanās riska, ar ko plānošanas reģioni un to sadarbības partneri (pašvaldības) var saskarties, ņemot vērā mērķa grupas personu pieaugošo pieprasījumu pēc pakalpojumiem. Gan plānošanas reģioniem, gan pašvaldībām kā ES fondu projektu īstenošanā iesaistītajā pusēm ir zināmas saistošās ES un nacionālā tiesiskā regulējuma normas attiecībā uz projektu īstenošanu, tai skaitā arī ES Regula 2018/1046[[32]](#footnote-32), kas nosaka, ka būtu jānodrošina atbilstība pareizas finanšu pārvaldības principam, jo īpaši – saimnieciskuma, efektivitātes un dubultāfinansējuma nepieļaušanas principiem un Finanšu ministrijas vadlīnijas Nr. 2.5. "Vadlīnijas par Eiropas Savienības struktūrfondu un Kohēzijas fonda līdzfinansētā projekta pārbaudēm 2014. –  2020. gada plānošanas periodā". Plānošanas reģioni un pašvaldības ir apliecinājušas apņemšanos nodrošināt tiesiskajā regulējumā noteikto finanšu pārvaldības principu, taču, lai veicinātu vienotu izpratni un labās prakses piemērošanu visās ES fondu vadībā iesaistītajās institūcijās, MK noteikumi Nr. 313 tiek papildinātiar iepriekš minētajiem sabiedrībā balstītu sociālo pakalpojumu sniegšanas ierobežojumiem. Plānošanas reģioni par pakalpojumu saņemšanas ierobežojumu iekļaušanu MK noteikumos Nr. 313 tika informēti gan darba sanāksmē par noteikumu grozījumiem, gan starpinstitūciju sanāksmē par projektu īstenošanas progresu. Minētais izriet arī no skaidrojumiem par pakalpojumu piešķiršanas un sniegšanas nosacījumiem, ko Labklājības ministrija kā atbildīgā iestāde ir sniegusi plānošanas reģioniem un arī pašvaldībām, piemēram, par to, ka "atelpas brīža" pakalpojuma sniegšanas periods ir diennakts un, kompensējot šī pakalpojuma izmaksas, konkrētā diennakts laika periodā nav iespējams kompensēt izmaksas par cita sabiedrībā balstīta sociālā pakalpojuma sniegšanu.  Ņemot vērā, ka gan plānošanas reģioniem, gan pašvaldībām ir zināms nosacījums, ka, īstenojot ES fondu projektu, vienlaicīga sabiedrībā balstīto sociālo pakalpojumu sniegšana nav iespējama, jo tas var radīt dubultās finansēšanas risku, veiktie grozījumi attiecībā uz pakalpojumu saņemšanu nerada negatīvu ietekmi, kā arī atbilst tiesiskās paļāvības un tiesiskās noteiktības principam;  - tāpat noteikumu projekts paredz svītrot no MK noteikumu Nr. 313 42.2 apakšpunkta nosacījumus par to, ka projektā nevar iesaistīt mērķa grupas personas – bērnus ar FT, kuras vienlaikus saņem atbalstu 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākumā "Sociālo pakalpojumu atbalsta sistēmas pilnveide" (turpmāk – 9.2.2.2. pasākums). Grozījumi ir nepieciešami, jo 2019. gada 30. septembrī 9.2.2.2. pasākuma ietvaros īstenotā sabiedrībā balstītu sociālo pakalpojumu sniegšana bērniem ar FT beidzās un līdz ar to vairs nav iespējama situācija, ka 9.2.2.1. pasākuma projektā tiktu iesaistīti mērķa grupas bērni ar FT, kuri saņem atbalstu arī 9.2.2.2. pasākumā;  **4. informatīvie un izglītojošie pasākumi potenciālajiem aizbildņiem, adoptētājiem, audžuģimenēm.**  MK noteikumu Nr. 313 54. punkts nosaka, ka plānošanas reģioniem jāīsteno informatīvi un izglītojoši pasākumi, tai skaitā individuālās konsultācijas un motivēšanas pasākumi sabiedrības attieksmes maiņai, kā arī audžuģimeņu, adoptētāju un aizbildņu skaita palielināšanai.  Labklājības ministrija 2020. gada 8. janvāra konsultatīvajā vizītē pie Rīgas plānošanas reģiona secināja, ka plānošanas reģioni Vienotajā deinstitucionalizācijas komunikācijas stratēģijas pasākumu plānā (turpmāk – KPP) pasākumā Nr. 3.1. "Informatīvi un motivējoši pasākumi potenciālajiem aizbildņiem, adoptētājiem un audžuģimenēm" (turpmāk – pasākums Nr. 3.1.) īsteno aktivitātes, kas pēc satura var būt līdzīgas tām, ko saskaņā ar MK noteikumiem Nr. 355[[33]](#footnote-33) par valsts finansējumu no īsteno atbalsta centri.  Labklājības ministrija apzināja plānošanas reģionu plānotās vai jau uzsāktās aktivitātes 2020. gadā KPP pasākumā Nr. 3.1., t.sk. darbību/aktivitāšu laika grafiku, izpildē esošos līgumus vai uzsāktās iepirkumu procedūras līguma noslēgšanai.  2020. gada 27. februāra starpinstitūciju sanāksmē par 2014. – 2020. gada plānošanas perioda par 9.2.1.1. pasākuma, 9.2.2.2. pasākuma un 9.2.2.1. pasākuma projektiem, tika izskatīts šis jautājums un pieņemts nolēmums, ka Labklājības ministrija veiks grozījumus MK noteikumos Nr. 313 un KPP, lai preventīvi novērstu dubultā finansējuma risku ar ārpusģimenes aprūpes atbalsta centru darbību. Ārpusģimenes aprūpes atbalsta centra ir izveidoti no 2018. gada 1. jūlija un tiek finansēti no valsts pamatbudžeta līdzekļiem un to pamatdarbības uzdevumos ietilpst arī pasākumi audžuģimeņu, jo īpaši specializēto audžuģimeņu, un adoptētāju, aizbildņu un viesģimeņu skaita pieaugumam.  Ņemot vērā minēto, MK noteikumi Nr. 313 papildināti ar noslēguma jautājumu, kasnosaka, ka plānošanas reģioni īsteno informatīvos un izglītojošos pasākumus (kā arī izmaksas par minēto pakalpojumu īstenošanu ir attiecināmas) gadījumos, ja līgums par minēto pasākumu īstenošanu noslēgts līdz 2019. gada 31. decembrim. Minētajam grozījumam nav negatīva ietekme, jo plānošanas reģioni, kuriem ir spēkā pakalpojumu līgumi par pasākumu organizēšanu potenciālajiem aizbildņiem, adoptētājiem un audžuģimenēm un kuri noslēgti līdz lēmumam par grozījumiem KPP, pabeigs to īstenošanu, bet jaunas aktivitātes KPP 3.1. pasākumā netiks plānotas.  Plānošanas reģionu apkopotā informācija liecina, ka pasākumu īstenošana ir jāpabeidzZemgalesplānošanas reģionam un Latgales plānošanas reģionam. Zemgales plānošanas reģionam ir jāīsteno vēl dažas psihologa konsultācijas, kas tika apturētas valstī noteikto ārkārtējās situācijas pasākumu dēļ. Minētais reģions sadarbojas un uztur komunikāciju ar ārpusģimenes aprūpes atbalsta centriem, savstarpēji koordinējot darbības, lai nodrošinātu pasākumu nepārklāšanos un novērstu dubultfinansēšanās risku. Latgales plānošanas reģionam pakalpojuma līgums noslēgts ar Latgales audžuģimeņu atbalsta biedrību "Muna sāta" (turpmāk – biedrība "Muna sāta"), kas paredz pasākumu organizēšanu vairākās Latgales plānošanas reģiona pašvaldībās. Latgalē darbojas tikai viens ārpusģimenes aprūpes atbalsta centrs Daugavpilī, kura aktivitātes vairāk ir vērstas uz mērķa grupas personu loku Daugavpils pilsētā, tādējādi biedrības "Muna sāta" organizētajos pasākumos citās reģiona pašvadībās tiek uzrunātas citas mērķa grupas personas, kas arī izslēdz dubultfinansēšanās risku;  **5. veicot tehniskus un redakcionālus precizējumus.**  MK noteikumu Nr. 313 47. punkts nosaka, kādi "atelpas brīža" pakalpojuma sniegšanas izmaksu pamatojošie dokumenti pašvaldībai ir jāsaņem no pakalpojuma sniedzēja un kādi no bērna ar FT likumiskajiem pārstāvjiem vai audžuģimenes gadījumā, kad viņiem ir radušies transporta izdevumi bērna ar FT nogādāšanai uz "atelpas brīža" pakalpojuma sniegšanas vietu vai atpakaļ. Līdzšinēji MK noteikumos Nr. 313 nebija iekļauts nosacījums par to, kādi bērna ar FT transportēšanas izdevumi (no kurienes uz "atelpas brīdi" vai uz kurieni no "atelpas brīža") likumiskajiem pārstāvjiem vai audžuģimenei ir kompensējami. Tādējādi ir radušās situācijas, kad kompensācijai tiek iesniegtas izmaksas par bērna transportēšanu no dažādām vietām lielākoties tās pašas pašvaldības administratīvās teritorijas ietvaros. Lai pārbaudītu šādu transportēšanas izdevumu attiecināmību, ir jāpierāda bērna ar FT saistība ar vietu, no kuras vai uz kuru ir īstenota viņa transportēšana. Tas attiecināmo dokumentu pārbaudes gaitā rada papildu administratīvo slogu gan bērna ar FT likumiskajiem pārstāvjiem, gan pašvaldībām un plānošanas reģioniem, kā arī sadarbības iestādei. Nosacījumu trūkums veidojis nepareizupriekšstatu par izmaksu kompensācijas būtību un radījis precedentus, kad transportēšanas izmaksas ir nesamērīgas pret paša pakalpojuma izmaksām (piem., bērns ar FT, kurš ir deklarēts Rīgas plānošanas reģiona administratīvā teritorijā esošā pašvaldībā, bet pakalpojuma piešķiršanas brīdī atrodas pie vecvecākiem Liepājā, tiek nogādāts uz "atelpas brīža" pakalpojuma vietu Siguldā). Ar grozījumiem tiek precizēts, ka izmaksas ir attiecināmās bērna nogādāšanai uz/no "atelpas brīža" pakalpojuma sniegšanas vietu un uz/no deklarēto dzīvesvietu. Minētās izmaiņas veiktas, lai nodrošinātu pārbaudāmu (bērna ar FT deklarētā dzīvesvieta ir iedzīvotāju reģistra dati) atskaites punktu izmaksu aprēķināšanai un kompensēšanai. Ņemot vērā, ka 9.2.2.1. pasākuma finansējuma apmērs ir ierobežots, vēlams, lai primāri tas tiktu novirzīts tieši sabiedrībā balstītu sociālo pakalpojumu nodrošināšanai, nevis pakārtotu izmaksu (piem., transportēšanai) kompensēšanai. Labklājības ministrija, sākotnēji veidojot 9.2.2.1. pasākuma ieviešanas nosacījumus un paredzot normu par transportēšanas(uz "atelpas brīža" pakalpojumu un atpakaļ) izmaksu kompensēšanu, bija paredzējusi bērna ar FT transportēšanu no tās pašvaldības, kur bērnam ar FT ir deklarēta dzīvesvieta (kas atbilstoši Sociālo pakalpojumu un sociālās palīdzības likumam ir pamats sabiedrībā balstītu sociālo pakalpojumu piešķiršanai).  MK noteikumu Nr. 313 58. punkts tiek papildināts ar atsauci arī uz 22.1.1.1. apakšpunktu. |
| 3. | Projekta izstrādē iesaistītās institūcijas un publiskas kapitālsabiedrības | Labklājības ministrija |
| 4. | Cita informācija | Labklājības ministrija, izpildot MK 2019. gada 11. oktobra sēdē (protokols Nr. 47 3.§, 9.2. apakšpunkts) doto uzdevumu, nodrošinās, ka plānošanas reģioni finansējuma saņēmēji uzņemas papildu līgumsaistības pēc MK noteikumu projektu grozījumiem un attiecīgiem projekta grozījumiem:  1) "Grozījumi Ministru kabineta 2014. gada 23. decembra noteikumi Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi" (pieņemti MK 2019. gada 17. decembrī ar MK noteikumiem Nr. 643[[34]](#footnote-34)), projekta grozījumi spēkā no 2019. gada 20. decembra;  2) "Grozījumi Ministru kabineta 2015. gada 11. augusta noteikumos Nr. 468 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi" (pieņemti MK 2019. gada 26. novembra sēdē ar MK noteikumiem Nr. 559[[35]](#footnote-35)), projekta grozījumi spēkā no 2019. gada 6. novembra;  3) "Grozījumi Ministru kabineta 2015. gada 11. augusta noteikumos Nr. 467 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi" (pieņemti MK 2020. gada 19. maijā[[36]](#footnote-36)), projekta grozījumi nav aktuāli, jo pārdalāmais finansējums (5 000 000 *euro*) ir 9.1.1.3. pasākuma snieguma rezerves finansējums, kas līdzšinēji nav piesaistīts projektā;  4) "Grozījumi Ministru kabineta 2015. gada 30. jūnija noteikumi Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi (apstiprināts MK 2019. gada 10. decembra sēdē ar noteikumiem Nr. 602[[37]](#footnote-37)), savukārt projekta grozījumi, kas paredz finansējuma samazinājumu par neatbilstoši veiktajiem izdevumiem 24,98 *euro* apmērā (finansējums, kas tiek pārdalīts 9.2.2.1. pasākumam) ir spēkā no 2017. gada 19. jūlija;  5) "Grozījumi Ministru kabineta 2015. gada 20. oktobra noteikumi Nr. 601 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas sistēmas izveide un ieviešana un asistīvo tehnoloģiju (tehnisko palīglīdzekļu) pieejamības un pielietojuma Latvijas izglītības iestādēs izpēte" (pieņemti MK 2020. gada 28. janvāra sēdē ar MK noteikumiem Nr. 56[[38]](#footnote-38)), attiecīgie projekta grozījumi ir spēkā no 2020. gada 14. februāra;  6) Grozījumi 9.2.1.1. pasākuma "Profesionāla sociālā darba attīstība pašvaldībās" īstenošanas noteikumos (pieņemti MK 2019. gada 17. decembra sēdē ar MK noteikumiem Nr. 686), savukārt projekta grozījumi ir spēkā no 2019. gada 24. decembra;  7) "Grozījumi Ministru kabineta 2015. gada 6. oktobra noteikumi Nr. 575 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" īstenošanas noteikumi" (pieņemti MK 2019. gada 17. decembra sēdē ar MK noteikumiem Nr. 660), projekta grozījumi apstiprināti 2019. gada 12. novembrī.  Savukārt par to papildu finansējuma daļu, kas tiek pārdalīta no 9.1.4.4. pasākuma, jau ir veikti grozījumi – MK 2019. gada 11. jūnija noteikumi Nr. 244 "Grozījumi Ministru kabineta 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi", kā arī attiecīgi projekta grozījumi ir spēkā no 2019. gada 12. jūlija.  Noteikumu projekta ierosināto grozījumu rezultātā finansējuma saņēmējam būs jāierosina savu projektu grozījumi, paredzot kopējā attiecināmā finansējuma un sasniedzamo uzraudzības rādītāju vērtības izmaiņas, kā arī jāpārplāno finanšu plūsma attiecībā uz nodrošināto pakalpojumu kompensēšanu pašvaldībām, jo būtiski palielināsies gan "atelpas brīža" pakalpojuma kompensācijas apmērs (no 42 *euro* uz 73 *euro*), gan palielināsies sociālās rehabilitācijas apjoms (no 40 uz 100). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) pilngadīgas personas ar GRT, kuras saņem valsts ilgstošas aprūpes institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar GRT, kuras potenciāli var nonākt valsts ilgstošas aprūpes institūcijās un kurām ir noteikta smaga vai ļoti smaga invaliditāte (I vai II invaliditātes grupa);  2) bērni ar FT, kuriem ir noteikta invaliditāte un kuri dzīvo ģimenēs, un viņu likumiskie pārstāvji vai audžuģimenes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecības jomas, bet sniedz pozitīvu ietekmi sabiedrības mērķa grupām – pilngadīgām personām ar GRT un bērniem ar FT, kā arī plānošanas reģionu sadarbības partneriem – pašvaldībām. Personām ar GRT ierosinātās izmaiņas par iespēju izvēlēties sabiedrībā balstītu sociālo pakalpojumu sniedzēju veicinās minēto mērķa grupas personu ieinteresētību līdzdarboties sev nepieciešamā pakalpojuma saņemšanai. Savukārt bērnu ar FT likumiskajiem pārstāvjiem tiks mazināts administratīvais slogs, jo pēc veiktajām izmaiņām MK noteikumos Nr. 313, samazināts iesniedzamo dokumentu skaits papīra formātā, lai saņemtu bērniem ar FT nepieciešamo sabiedrībā balstīto sociālo pakalpojumu. Administratīvo izmaksu slogs samazināsies arī pašvaldību sociālo dienestu darbiniekiem, jo nepieciešamo papildu informāciju lēmumu pieņemšanai par pakalpojumu piešķiršanu varēs iegūt, izmantojot lietojumprogrammatūru SOPA. |
| 3. | Administratīvo izmaksu monetārs novērtējums | Administratīvās izmaksas bērnu ar FT likumiskajiem pārstāvjiem vai audžuģimenei arī līdz šim nepārsniedza 200 *euro* gada laikā vienai ģimenei. Pēc MK noteikumu Nr. 313 izmaiņām tās vēl vairāk samazināsies. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2071374 | 2372348 | 4917379 | 2372348 | 5832454 | 2372348 | 2591693 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2071374 | 2372348 | 4917379 | 2372348 | 5832454 | 2372348 | 2591693 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2436910 | 2790998 | 5785152 | 2790998 | 6861711 | 2790998 | 3049050 |
| 2.1. valsts pamatbudžets | 2436910 | 2790998 | 5785152 | 2790998 | 6861711 | 2790998 | 3049050 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -365536 | -418650 | -867773 | -418650 | -1029257 | -418650 | -457357 |
| 3.1. valsts pamatbudžets | -365536 | -418650 | -867773 | -418650 | -1029257 | -418650 | -457357 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -418650 | X | -418650 | X | -418650 | -457357 |
| 5.1. valsts pamatbudžets | X | -418650 | X | -418650 | X | -418650 | -457357 |
| 5.2. speciālais budžets | X | 0 | X | 0 | X | 0 | 0 |
| 5.3. pašvaldību budžets | X | 0 | X | 0 | X | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd 9.2.2.1. pasākumam pieejamais kopējais finansējums (kopējās attiecināmās izmaksas) ir 38 515 960 *euro* apmērā, tai skaitā ESF finansējums  32 738 566 *euro* un valsts budžeta finansējums 5 777 394 *euro,* bet kopējais plānotais kopējais attiecināmais finansējums ir 42 242 298 *euro*, tai skaitā ESF finansējums  35 905 953 *euro* un valsts budžeta finansējums 6 336 345 *euro.*  Budžeta ieņēmumi ir finansējuma ESF daļa 85 procentu apmērā no projekta kopējām attiecināmām izmaksām. Budžeta izdevumi ir kopējie projekta ieviešanai nepieciešamie publiskā finansējuma (ESF un nacionālā publiskā) līdzekļi attiecīgajā gadā projekta attiecināmajām izmaksām.  Atbilstoši Vides aizsardzības un reģionālās attīstības ministrijas budžeta apakšprogrammas 63.07.00. "Eiropas Sociālā fonda (ESF) projekti (2014-2020)" (turpmāk – VARAM 63.07.00. apakšprogramma) izpildes datiem, 9.2.2.1. pasākuma finansējuma saņēmējiem pārskaitīts finansējums šādā apmērā:  - 2015. gadā – 67 437 *euro*, tai skaitā ESF finansējums 57 322 *euro* un valsts finansējums 10 115 *euro;*  *-* 2016. gadā – 9 886 805 *euro,* tai skaitā ESF finansējums 8 403 784 *euro* un valsts finansējums 1 483 021 *euro;*  - 2017. gadā – 6 211 589 *euro,* tai skaitā ESF  finansējums 5 279 851 *euro* un valsts finansējums 931 738 *euro;*  *-* 2018. gadā – 146 592 *euro,* tai skaitā ESF finansējums 124 603 *euro* un valsts finansējums 21 989 *euro.*  2019. gadā – finansējuma apropriācijas netika veiktas, jo, īstenojot projektus, plānošanas reģioniem sabiedrībā balstītu sociālo pakalpojumu nepietiekamās pieejamības dēļ nebija iespējams apgūt pārskaitīto finansējumu un tādējādi veidojās finansējuma uzkrājumi.  Saskaņā ar likumu "Par valsts budžetu 2020. gadam" 9.2.2.1. pasākumam plānots apgūt finansējumu šādā apmērā:  *-* 2020. gadā – 2 436 910 *euro*, no tā ESF finansējums 2 071 374 *euro* un valsts finansējums 365 536 *euro;*  *-* 2021. gadā – 5 785 152 *euro*, no tā ESF finansējums 4 917 379 *euro* un valsts finansējums 867 773 *euro;*  *-* 2022. gadā – 6 861 711 *euro*, no tā ESF finansējums 5 832 454 *euro* un valsts finansējums 1 029 257 *euro*.  Atlikušais 9.2.2.1. pasākuma šobrīd pieejamais finansējums 7 119 764 *euro* apmērā, no tā ESF finansējums 6 051 799 *euro* un valsts finansējums 1 067 965 *euro,* attiecīgi tiktu izmantots 2023. gadā.  Ņemot vērā 9.2.2.1. pasākuma snieguma rezervi un pasākumam piešķirto papildu finansējumu, turpmākā finansējuma apguve VARAM 63.07. apakšprogrammā 2020., 2021. 2022. un 2023. gadā papildināta ar prognozi finansējuma turpmākajai sadalei, pieņemot, ka katru turpmāko gadu tiks izmantoti aptuveni 25% no papildu piešķīruma un snieguma rezerves (proti, indikatīvi 2 790 998 *euro* gadā).  Finansējuma sadalījums turpmākajiem gadiem norādīts indikatīvi un var tikt precizēts.  2020. gadam plānotas kopējās izmaksas 5 227 908 *euro*, no tā ESF finansējums 4 443 722 *euro* un valsts finansējums 784 186 *euro.*  2021. gadam plānotas kopējās izmaksas 8 576 150 *euro*, no tā ESF finansējums 7 289 727 *euro* un valsts finansējums 1 286 423 *euro*.  2022. gadam plānotas kopējās izmaksas 9 652 709 *euro*, no tā ESF finansējums 8 204 802 *euro* un valsts finansējums 1 447 907 *euro*.  2023. gadam plānotas kopējās izmaksas 9 910 761 *euro*, no tā ESF finansējums 8 424 147 *euro*  un valsts finansējums 1 486 614 *euro.*  Atbilstoši Reģionālās attīstības likumam gada beigās plānošanas reģiona neizmantotā valsts budžeta dotācija ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai paliek plānošanas reģiona rīcībā un šo dotāciju var izlietot atbilstošiem mērķiem nākamajā saimnieciskajā gadā. Ņemot vērā minēto, ir būtiski norādīt arī plānošanas reģionu projektu finanšu plūsmu, jo tā parāda reālo projektu īstenošanas gaitu.  Saskaņā ar informāciju KPVIS, 9.2.2.1. pasākuma ieviešanai noslēgtas 5 vienošanās par projektu īstenošanu par kopējo attiecināmo finansējumu 38 505 774 *euro* unprojektu īstenošana ir uzsākta no 2015. gada IV. ceturkšņa, bet izmaksas attiecināmas no 2015. gada 1. jūlija. Starpību (10 186 *euro*) starp pieejamo kopējo finansējumu 38 515 960 *euro* un pašreizējo vienošanās piesaistīto summu 38 505 774 *euro* veido projektu ietvaros gūtie neatbilstoši veiktie izdevumi un līgumsodi).  Šobrīd 9.2.2.1. pasākuma īstenošanā faktiski izmantots finansējums šādā apmērā:  - 2015. gadā – 25 733 *euro*, tai skaitā ESF finansējums 21 873 *euro* un valsts finansējums 3 860 *euro;*  *-* 2016. gadā – 771 675 *euro,* tai skaitā ESF finansējums 655 924 *euro* un valsts finansējums 115 751 *euro;*  - 2017. gadā – 1 925 319 *euro,* tai skaitā ESF  finansējums 1 636 521 *euro* un valsts finansējums 288 798 *euro;*  *-* 2018. gadā – 1 811 487 *euro,* tai skaitā ESF finansējums 1 539 764 *euro* un valsts finansējums 271 723 *euro,*  *-*2019. gadā projektu īstenošanai paredzēts finansējums 2 378 015 *euro* apmērā, tai skaitā ESF finansējums 2 021 313 *euro* un valsts finansējums 356 702 *euro.*  Iespējamā indikatīvā prognoze turpmākajiem 9.2.2.1. pasākuma projektu īstenošanas gadiem, balstoties uz iepriekšminēto finansējuma apguves pieņēmumu un ievērtējot šobrīd projektos uzkrājumā esošo finansējumu, neatbilstoši veiktos izdevumus un līgumsodus un to, ka projekti iesniegti par pieejamo (bez snieguma rezerves) finansējumu, plānota šādā apmērā:  2020. gadam plānotas kopējās izmaksas 8 900 567 *euro*, no tā ESF finansējums 7 565 482 *euro* un valsts finansējums 1 335 085 *euro.*  2021. gadam plānotas kopējās izmaksas 10 879 558 *euro*, no tā ESF finansējums 9 247 624 *euro* un valsts finansējums 1 631 934 *euro*.  2022. gadam plānotas kopējās izmaksas 11 554 747 *euro*, no tā ESF finansējums 9 821 535 *euro* un valsts finansējums 1 733 212 *euro*.  2023. gadam plānotas kopējās izmaksas 11 432 850 *euro*, no tā ESF finansējums 9 717 922 *euro*  un valsts finansējums 1 714 928 *euro.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts šo jomu neskar. | | | | | | |
| 8. Cita informācija | Nepieciešamais valsts budžeta finansējums tiks pārdalīts no citām Labklājības ministrijas nozares ESF programmām pēc projektu grozījumu un attiecīgo MK noteikumu grozījumu apstiprināšanas normatīvajos aktos noteiktajā kārtībā.  9.2.2.1. pasākuma finansējums atbilst 112 intervences kategorijas kodam "Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem". | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ņemot vērā, ka noteikumu projekts paredz papildu finansējuma piešķiršanu no citiem Labklājības ministrijas pārziņas pasākumiem, kuru īstenošanā radušies finansējuma ietaupījumi, tiek veikti attiecīgi grozījumi citu pasākumu ieviešanas tiesiskajā regulējumā. Tādējādi noteikumu projekts ir saistīts ar šādiem LM izstrādātajiem MK noteikumu projektiem:  1) "Grozījumi Ministru kabineta 2014. gada 23. decembra noteikumi Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi";  2) "Grozījumi Ministru kabineta 2015. gada 11. augusta noteikumos Nr. 468 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi";  3) "Grozījumi Ministru kabineta 2015. gada 11. augusta noteikumos Nr. 467 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi";  4) "Grozījumi Ministru kabineta 2015. gada 30. jūnija noteikumi Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi;  5) "Grozījumi Ministru kabineta 2015. gada 20. oktobra noteikumi Nr. 601 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi";  6) Grozījumi 9.2.1.1. pasākuma "Profesionāla sociālā darba attīstība pašvaldībās" īstenošanas noteikumos (tiek pārizdoti Ministru kabineta 2015. gada 14. aprīļa noteikumi Nr. 193 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi";  7) "Grozījumi Ministru kabineta 2015. gada 6. oktobra noteikumi Nr. 575 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" īstenošanas noteikumi". |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", pirms tā iesniegšanas VSS ievietots Labklājības ministrijas tīmekļvietnē. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, 2019. gada 26. aprīlī ievietojot noteikumu projektu tīmekļvietnē www.lm.gov.lv un aicinot no līdz 2019. gada 15. maijam sabiedrības pārstāvjus izteikt savu viedokli. Noteikumu projekta izstrādes laikā, saskaņā ar Labklājības ministrijas priekšlikumiem pārziņas projektu finansējuma pārdalei, tika nolemts paplašināt grozījumu projekta apjomu, iekļaujot arī attiecināmā finansējuma palielinājumu, attiecīgi arī sasniedzamā iznākuma rādītāja vērtības palielinājumu, kā arī citas noteikumu projekta izstrādes laikā papildus radušās 9.2.2.1. pasākuma īstenošanas nosacījumu izmaiņas. Sabiedrības līdzdalības atkārtotais un papildinātais paziņojums izsludināts 2019. gada 8. oktobrī, aicinot līdz 2019. gada 23. oktobrim sabiedrības pārstāvjus sniegt viedokli par noteikumu projektu tā izstrādes stadijā:  1) rakstiski – nosūtot uz elektronisko pasta adresi: atbildiga.iestade@lm.gov.lv;  2) klātienē. |
| 3. | Sabiedrības līdzdalības rezultāti | Sabiedrības līdzdalības ietvaros 2019. gada 3. maijā tika saņemts viens priekšlikums no Salaspils bērnu un jauniešu ar invaliditāti biedrības (BJIB) "Zelta Atslēdziņa" – iekļaut MK noteikumos Nr. 313 personu ar garīga rakstura traucējumiem definīciju. 2019. gada 16. maijā telefona sarunā tika paskaidrots, ka minētā definīcija ir iekļauta Sociālo pakalpojumu un sociālās palīdzības likumā (1. panta 30. punkts).  Atsaucoties uz atkārtotu uzaicinājumu sabiedrībai izteikt viedokli par papildināto noteikumu projektu, saņemts ierosinājums no bērnu ar FT vecākiem un Latvijas Spina bifida un hidrocefālijas biedrības par "atelpas brīža" pakalpojumu nodrošināšanu bērna ar FT dzīvesvietā, nevis atsevišķā īslaicīgajā aprūpes institūcijā. Ierosinājums tiek argumentēts ar to, ka iespējami gadījumi, kad bērni ar FT nespēj pielāgoties svešai videi, to socializēšanās ir apgrūtināta, kā rezultātā "atelpas brīža" pakalpojuma saņemšanas gadījumā bērni var gūt papildu emocionālās ciešanas un pārdzīvojumus, kā arī dažiem spina bifida diagnozes bērniem nepieciešama specializēta medicīniska aprūpe, ko parasti ārstējošā ārsta apmācīti spēj veikt vecāki, izglītības iestādes asistents vai aprūpētājs.  Labklājības ministrija vērš uzmanību, ka "atelpas brīža" pakalpojuma nodrošināšana tiek īstenota atbilstoši MK noteikumos Nr. 338 noteiktajām prasībām, kur viena no prasībām ir pēc nepieciešamības nodrošināt māsas vai ārsta palīga atbalstu, tādējādi nodrošinot bērnam ar FT vajadzīgās medicīniskās manipulācijas. Savukārt gadījumiem, kad nav vēlams bērnu ar FT nodot aprūpei viņam neierastā vidē, vecākiem izmantot 9.2.2.1. pasākuma ietvaros piedāvāto sociālās aprūpes pakalpojumu bērna ar FT dzīvesvietā līdz 50 stundām nedēļā (bērnam vecuma grupā līdz 4 gadiem (ieskaitot)) vai 10 stundām nedēļā (bērnam vecuma grupā no 5 gadiem). |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – plānošanas reģioni, to sadarbības partneri – pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

1. pielikums

**Labklājības ministrijas ierosinātās ES fondu finanšu pārdales**

(iesniegtas Finanšu ministrijā 28.06.2019.ar vēstuli Nr. 38-3-01/1190 un papildu virzītās izmaiņas, aktualizēts uz 08.01.2020.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **SAM/ pasākuma** | | | | |  | **Ierosinātā finanšu pārdale (+/-), *euro*** | | | | **MKN pieejamais finansējums pēc pārdalēm, *euro*** |
| **Nr.** | | **nosaukums** | **MKN (*datums, Nr.*)** | **šobrīd MKN pieejamais finansējums (*ar snieguma rezervi*), *euro*** | **kopā** | **tai skaitā pa avotiem:** | | | |
| **ietaupījums** | **neatbilstības** | **privātais līdzfinansējums** | **snieguma rezerve** |
| 711 | | B/d apmācība, NVA\* | 23.12.2014., Nr. 836 | 98 188 063 | 6 704 607 | 0 | -12 656 | 224 754 | 6 492 509 | 98 186 876 |
| 7121 | | EURES, NVA | 17.03.2015., Nr. 130 | 591 250 | 225 941 | 0 | 12 656 | 0 | 213 285 | 817 191 |
| 7122 | | D/t prognozes, NVA | 01.03.2016., Nr. 126 | 1 400 770 | 0 | 0 | 0 | 0 | 0 | 1 400 770 |
| 7211 | | JG 1.kārta, NVA\* | 28.04.2015., Nr. 207 | 33 977 163 | 2 637 350 | -670 757 | -20 417 | 3 328 525 | 0 | 36 614 514 |
| 7212 | | JG 2.kārta, VIAA\* | 36 184 219 | 691 174 | 670 757 | 20 417 | 0 | 0 | 36 875 394 |
| 7213 | | JG 3.kārta, NVA | Nav | 1 498 882 | -1 498 882 | 0 | 0 | 0 | -1 498 882 | 0 |
| 731 | | Darba drošība, VDI\* | 01.03.2016., Nr. 127 | 12 643 472 | -3 552 056 | -3 552 056 | 0 | 0 | 0 | 9 091 416 |
| 732 | | 50+, NVA | 02.08.2016., Nr. 504 | 10 596 211 | 0 | 0 | 0 | 0 | 0 | 10 596 211 |
| **7.PV kopā** | | | | 195 080 030 | -1 497 659 | -3 552 056 | 0 | 3 553 279 | -1 498 882 | 193 582 372 |
| 9111 | | Subsidētā nodarbinātība, NVA\*\* | 23.12.2014., Nr. 835 | 41 309 740 | 19 435 321 | 8 566 244 | -3 967 | 9 477 718 | 1 395 326 | 59 349 735 |
| 9112 | | Ilgstošo b/d atbalsta projekts, NVA\*\* | 11.08.2015., Nr. 468 | 27 939 197 | -11 900 135 | -11 897 880 | -2 255 | 0 | 0 | 16 039 062 |
| 9113 | | Sociālā uzņēmējdarbība, LM | 11.08.2015., Nr. 467 | 19 920 206 | -5 000 000 | 0 | 0 | 0 | -5 000 000 | 14 920 206 |
| 9141 | | Profesionālā rehabilitācija, SIVA | 30.06.2015., Nr. 352 | 1 252 128 | 499 975 | 499 999 | -24 | 0 | 0 | 1 752 103 |
| 9142 | | ESF funkcionēšanas laboratorija, Vaivari | 20.10.2015., Nr. 601 | 1 323 271 | -176 556 | -176 538 | -18 | 0 | 0 | 1 146 716 |
| 9143 | | Invaliditātes noteikšanas sistēma, VDEĀVK | 17.05.2016., Nr. 309 | 318 054 | 0 | 0 | 0 | 0 | 0 | 318 054 |
| 9144 | | Dažādību vadība, SIF | 09.02.2016., Nr. 102 | 6 813 045 | -350 000 | -350 000 | 0 | 0 | 0 | 6 463 045 |
| 9211 | | Sociālais darbs, LM | 14.04.2015., Nr. 193 | 8 466 256 | 987 962 | 956 581 | 31 381 | 0 | 0 | 9 454 218 |
| 9212 | | Sociālie pētījumi, LM | 07.07.2015., Nr. 386 | 1 079 960 | -663 | 0 | -663 | 0 | 0 | 1 079 297 |
| 9213 | | Atbalsts bērniem, VBTAI | 06.10.2015., Nr. 575 | 2 408 097 | -60 513 | -40 666 | -19 847 | 0 | 0 | 2 347 584 |
| 9221 | | ESF DI, plānošanas reģioni | 16.06.2015., Nr. 313 | 42 242 298 | 11 163 991 | 2 442 260 | -4 607 | 0 | 8 726 338 | 49 679 951 |
| 9222 | | IB projekts, LM | 09.02.2016., Nr. 91 | 4 727 073 | 0 | 0 | 0 | 0 | 0 | 4 727 073 |
| 9223 | | ESF DI, NVO | 22.05.2018., Nr. 291 | 4 966 963 | 0 | 0 | 0 | 0 | 0 | 4 966 963 |
| **ESF 9.PV kopā** | | | | 162 766 288 | 9 477 718 | 0 | 0 | 9 477 718 | 0 | 172 244 007 |
| 9311 | | ERAF DI, pašvaldības\* | 20.12.2016., Nr. 871 | 44 441 978 | 13 343 106 | 8 884 793 | 0 | 0 | 4 458 313 | 54 825 653 |
| 9312 | | ERAF funkcionēšanas laboratorija, Vaivari | 20.10.2015., Nr. 600 | 4 077 075 | -1 590 984 | -1 590 984 | 0 | 0 | 0 | 2 486 091 |
| **ERAF 9.PV kopā** | | | | 48 519 053 | 8 792 691 | 7 293 809 | 0 | 0 | 1 498 882 | 57 311 744 |
| **LM 7.PV+ 9.PV kopā** | | | | **406 365 371** | **16 772 750** | **3 741 753** | **0** | **13 030 997** | **0** | **423 138 123** |
|  | \*Ietverta t.sk. informācija par papildu finansējuma pārdali 9311:  1. atbilstoši Finanšu ministrijas informatīvajam ziņojumam par Eiropas Savienības fondu snieguma rezerves un Eiropas Savienības fondu finansējuma atlikumu tālāku izmantošanu no VARAM 511 “Novērst plūdu un krasta erozijas risku apdraudējumu pilsētu teritorijās” (3 369 202 *euro*) un 5411 “Antropogēno slodzi mazinošas infrastruktūras izbūve un rekonstrukcija Natura 2000 teritorijās” (372 551 *euro*);  2. no 731 ietaupījuma (valsts budžeta finansējuma daļa) un no 711, 7211 un 7212 valsts budžeta, kas atbrīvots palielinot privāto līdzfinansējumu 711 un 7211 ietvaros. Lai nodrošinātu 711, 7211 un 7212 publisko finansējumu iepriekš plānotajā apmērā, minētajiem specifiskajiem atbalsta mērķiem/pasākumiem pārdalīts 731 ietaupījums (Eiropas Sociālā fonda daļa).  \*\* Ietverta t.sk. informācija par valsts budžeta pārdali Veselības ministrijas pārziņas specifiskajiem atbalsta mērķiem/pasākumiem, kas atbrīvots palielinot privāto līdzfinansējumu 9111. Lai nodrošinātu 9111 un 9112 publisko finansējumu iepriekš plānotajā apmērā, minētajiem specifiskajiem atbalsta mērķiem/pasākumiem pārdalīts finansējums no Veselības ministrijas pārziņas specifiskajiem atbalsta mērķiem/pasākumiem (Eiropas Sociālā fonda daļa). | | | | | | | | | |

2. pielikums

**9.2.2.1. pasākuma papildu finansējuma un mērķa grupas personu sadalījums starp plānošanas reģioniem**

(ar snieguma rezervi)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Šī brīža rādītāju un finansējuma sadalījums** | | | | | **Jaunais rādītāju un finansējuma sadalījums** | | | | | |
| Personas ar GRT | t.sk., personas no VSAC | Bērni ar FT | Bērni aprūpes iestādēs | Kopējais finansējums, EUR | Personas ar GRT | t.sk., personas no VSAC | Bērni ar FT | Bērni aprūpes iestādēs | Kopējais finansējums, EUR | *Izmaiņas EUR* |
| Kurzeme | 375 | 29 | 330 | 128 | 7 235 268 | 375 | 29 | **350** | 128 | **8 290 276** | *+1 055 008* |
| Latgale | 389 | 65 | 390 | 231 | 7 719 057 | 389 | 65 | **400** | 231 | **8 596 069** | *+877 012* |
| Rīga | 552 | 61 | 580 | 405 | 11 360 588 | 552 | 61 | 580 | 405 | **12 606 007** | *+1 245 419* |
| Vidzeme | 433 | 64 | 420 | 158 | 8 489 759 | 433 | 64 | **500** | 158 | **10 775 249** | *+2 285 490* |
| Zemgale | 351 | 71 | 380 | 276 | 7 437 626 | 351 | 71 | **440** | 276 | **9 412 350** | *+1 974 724* |
|  | **2 100** | **290** | **2 100** | **1 198** | **42 242 298** | **2 100** | **290** | **2 270** | **1 198** | **49 679 951** | **+7 437 653** |

Labklājības ministre R. Petraviča

Vjakse 67021641

Ilga.Vjakse@lm.gov.lv

1. Ministru kabineta noteikumu projekts "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (turpmāk – noteikumu projekts) [↑](#footnote-ref-1)
2. Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" "Deinstitucionalizācija" (turpmāk – 9.2.2.1. pasākums) [↑](#footnote-ref-2)
3. Bērnu ar funkcionāliem traucējumiem skaits, kuri saņem Eiropas Sociālā fonda atbalstītos sociālās aprūpes pakalpojumus dzīvesvietā (arī sociālās rehabilitācijas pakalpojumus) [↑](#footnote-ref-3)
4. Priekšlikums finansējuma pārdalei uz 9.2.2.1. pasākumu iekļauts Labklājības ministrijas 2019. gada 28. jūnija vēstulē Nr. 38.3-01/1190 "Par MK 2019. gada 23. aprīļa sēdes protokola Nr. 21 (23.§, 6.p.) izpildi un par turpmāko rīcību ar neattiecināmajām izmaksām Eiropas Savienības struktūrfondu un Kohēzijas fonda 2014. – 2020. gada plānošanas perioda īstenošanā" Finanšu ministrijai. Kopsavilkumu skat. anotācijas pielikumā Nr. 1. [↑](#footnote-ref-4)
5. Ministru kabineta 2015. gada 16. jūnija noteikumi Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 313) [↑](#footnote-ref-5)
6. Informatīvs ziņojums "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu (turpmāk – Finanšu ministrijas informatīvais ziņojums) [↑](#footnote-ref-6)
7. 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem (turpmāk – 9.1.1.1. pasākums) [↑](#footnote-ref-7)
8. 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākums "Ilgstošo bezdarbnieku aktivizācijas pasākumi" (turpmāk – 9.1.1.2. pasākums); [↑](#footnote-ref-8)
9. 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākums "Atbalsts sociālajai uzņēmējdarbībai" (turpmāk – 9.1.1.3. pasākums); [↑](#footnote-ref-9)
10. 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" (turpmāk – 9.1.4.1. pasākums); [↑](#footnote-ref-10)
11. 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas sistēmas izveide un ieviešana un asistīvo tehnoloģiju (tehnisko palīglīdzekļu) pieejamības un pielietojuma Latvijas izglītības iestādēs izpēte" (turpmāk – 9.1.4.2. pasākums); [↑](#footnote-ref-11)
12. 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" (turpmāk – 9.1.4.4. pasākums); [↑](#footnote-ref-12)
13. 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" (turpmāk – 9.2.1.1. pasākums); [↑](#footnote-ref-13)
14. 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.3. pasākuma "Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē" (turpmāk – 9.2.1.3. pasākums); [↑](#footnote-ref-14)
15. Kohēzijas politikas vadības informācijas sistēma (turpmāk – KPVIS) [↑](#footnote-ref-15)
16. Zemgales plānošanas reģionam (turpmāk – PR) – līgumsodi 7196 *euro*, Rīgas PR – neatbilstoši veikti izdevumi 101,98 *euro*, Vidzemes PR – neatbilstoši veikti izdevumi 140,17 *euro*, Kurzemes PR – līgumsods 98,13 *euro*, Latgales PR – 2649,90 *euro;* [↑](#footnote-ref-16)
17. Nr.2.7.Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014. – 2020. gada plānošanas periodā (turpmāk – neatbilstību vadlīnijas) [↑](#footnote-ref-17)
18. aprēķins iegūts, balstoties uz apkopotiem "atelpas brīža" pakalpojuma sniedzēju datiem: biedrība "Labāka rītdiena" – 116,28 *euro*, biedrība "Cerību spārni" – 104,07 *euro*, biedrība "Dižvanagi" – 342,77 *euro*, biedrība "Iespēju tilts" – 107,09 *euro*, Sociālās aprūpes un rehabilitācijas centrs "Eleja" – 28,26 *euro*, Bērnu klīniskā universitātes slimnīca – 78,74 *euro* [↑](#footnote-ref-18)
19. MK 2017. gada 13. jūnija noteikumi Nr. 338 "Prasības sociālo pakalpojumu sniedzējiem" (turpmāk – MK noteikumi Nr. 338) [↑](#footnote-ref-19)
20. MK 2010. gada 30. novembra noteikumi Nr. 1075 " Valsts un pašvaldību institūciju amatu katalogs" (turpmāk – MK noteikumi Nr. 1075) [↑](#footnote-ref-20)
21. MK 2013. gada 29. janvāra noteikumi Nr. 66 " Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību"(turpmāk – MK noteikumi Nr. 66) [↑](#footnote-ref-21)
22. MK 2018. gada 18. decembra noteikumi Nr. 851 " Noteikumi par zemāko mēnešalgu un speciālo piemaksu veselības aprūpes jomā nodarbinātajiem"(turpmāk – MK noteikumi Nr. 851) [↑](#footnote-ref-22)
23. MK 2016. gada 5. jūlija noteikumi Nr. 445 "Pedagogu darba samaksas noteikumi"(turpmāk – MK noteikumi Nr. 445) [↑](#footnote-ref-23)
24. Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums "Pakalpojumu infrastruktūras attīstība deinstitucionalizācijas plānu īstenošanai (turpmāk – 9.3.1.1. pasākums) [↑](#footnote-ref-24)
25. http://www.lm.gov.lv/upload/socialie\_pakalpojumi/vadlin\_reh\_progr\_patstaviga\_dzive\_13062017.pdf [↑](#footnote-ref-25)
26. MK 2019. gada 17. decembra noteikumi Nr. 661 "Grozījumi Ministru kabineta 2018. gada 22. maija noteikumos Nr. 291 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma "Sabiedrībā balstītu sociālo pakalpojumu sniegšana" īstenošanas noteikumi". [↑](#footnote-ref-26)
27. Jauno kārtību paredz grozījumi Bērnu tiesību aizsardzības likumā un ar tiem saistītie jaunie Ministru kabineta noteikumi Nr. 354 "Audžuģimenes noteikumi" un Nr. 355 "Ārpusģimenes aprūpes atbalsta centra noteikumi", kas stājās spēkā 2018.  gada 1. jūlijā. [↑](#footnote-ref-27)
28. Līdz 2019. gada 2. aprīlim – spēku zaudējošie MK 2008. gada 21. aprīļa noteikumi Nr. 288 "Sociālo pakalpojumu un sociālās palīdzības saņemšanas kārtība" (turpmāk – MK noteikumi Nr. 288), pēc 2019. gada 2. aprīļa – MK 2019. gada 2. aprīļa noteikumi Nr. 138 "Noteikumi par sociālo pakalpojumu un sociālās palīdzības saņemšanu" (turpmāk – MK noteikumi Nr. 138) [↑](#footnote-ref-28)
29. Bērniem ar invaliditāti no 5 līdz 18 gadiem, pamatojoties uz Veselības un darbspēju ekspertīzes ārstu valsts komisijas (VDEĀVK) atzinumu par īpašas kopšanas nepieciešamību, tiek nodrošināts valsts finansēts asistenta pakalpojums pašvaldībā (saskaņā ar MK 2012. gada 18. decembra noteikumiem Nr. 942 "Kārtība, kādā piešķir un finansē asistenta pakalpojumu pašvaldībā, augstskolā un koledžā" uz izglītības iestādē (saskaņā ar MK 2012. gada 9. oktobra noteikumiem Nr. 695 " Kārtība, kādā piešķir un finansē asistenta pakalpojumu izglītības iestādē" [↑](#footnote-ref-29)
30. Prasības "atelpas brīža" pakalpojuma sniedzējiem noteiktas 2017. gada 13. jūnija MK noteikumos Nr. 338 "Prasības sociālo pakalpojumu sniedzējiem" [↑](#footnote-ref-30)
31. Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 4. panta 8. punkts un Eiropas Parlamenta un Padomes 2012. gada 25. oktobra Regulas (ES, EURATOM) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu 30. panta 1. un 2. punkts [↑](#footnote-ref-31)
32. 2018. gada 18. jūlija Eiropas Parlamenta un Padomes Regula (ES, Euratom) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk – Regula 2018/1046) [↑](#footnote-ref-32)
33. Ministru kabineta 2018. gada 26. jūnija noteikumi Nr. 355 "Ārpusģimenes aprūpes atbalsta centra noteikumi" [↑](#footnote-ref-33)
34. MK 2019. gada 17. decembra noteikumi Nr. 643 "Grozījumi Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi"" [↑](#footnote-ref-34)
35. MK 2019. gada 26. novembra noteikumi Nr. 559 "Grozījumi Ministru kabineta 2015. gada 11. augusta noteikumos Nr. 468 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi"" [↑](#footnote-ref-35)
36. http://tap.mk.gov.lv/lv/mk/tap/?pid=40481671&mode=mk&date=2020-05-19 [↑](#footnote-ref-36)
37. MK 2019. gada 10. decembra noteikumi Nr. 602 "Grozījumi Ministru kabineta 2015. gada 30. jūnija noteikumos Nr. 352 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" īstenošanas noteikumi"" (turpmāk – MK noteikumi Nr. 602) [↑](#footnote-ref-37)
38. MK 2020. gada 28. janvāra noteikumi Nr. 56 "Grozījumi Ministru kabineta 2015. gada 20. oktobra noteikumos Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" (turpmāk – MK noteikumi Nr. 56) [↑](#footnote-ref-38)